qundao/data-zh-poetry huggingface dataset:
张致政輓章
作者：姜特立
朝代：宋
体裁：五言律诗

上寿身仍健，荣封岁屡终。无因拜庞德，空幸识王戎。含玉亡遗恨，悬车近古风。燎黄应不远，光宠贲幽宫。
張致政輓章
作者：姜特立
朝代：宋

上壽身仍健，榮封歲屢終。
無因拜龐德，空幸識王戎。
含玉亡遺恨，懸車近古風。
燎黄應不遠，光寵賁幽宮。
归乡二首
作者：姜特立
朝代：宋

忆昔东坡老，曾吟陌上花。我今归故里，卉木正光华。五十馀年别故山，今朝底事挈家还。老来报本思宗祖，不为豪夸里巷间。
归乡二首·其一
作者：姜特立
朝代：宋
体裁：五言绝句

忆昔东坡老，曾吟陌上花。我今归故里，卉木正光华。
归乡二首·其二
作者：姜特立
朝代：宋

五十余年别故山，今朝底事挈家还。老来报本思宗祖，不为豪夸里巷间。
归乡二首·其二
作者：姜特立
朝代：宋

五十馀年别故山，今朝底事挈家还。老来报本思宗祖，不为豪夸里巷间。
归山间舟中寄黄正言
作者：姜特立
朝代：宋

黑风吹雨乱云奔，一舸浮家过别村。便有新凉生竹树，更添清兴集槃樽。打篷点点催诗思，著面萧萧冷醉魂。来日小溪山水活，一波尽是使君恩。
归山间舟中寄黄正言
作者：姜特立
朝代：宋

黑风吹雨乱云奔，一舸浮家过别邨。
便有新凉生竹树，更添清兴集槃樽。
打篷点点催诗思，着面萧萧冷醉魂。
来日小溪山水活，一波尽是使君恩。
归括苍和杨嗣之吏部烟雨楼韵四首
作者：姜特立
朝代：宋

谁发天悭得胜游，佳名收拾更无留。郑虔祁岳今谁是，为扫阴沈万壑秋。几重绿树暗罗纨，多少空濛远近山。物色联翩吟不断，使君佳句玉连环。绝唱从前恨未多，骚人墨客浪经过。直须吏部杨夫子，始奈楼中烟雨何。宴坐帘旌捲翠微，朝昏万变发新姿。锦囊莫怕岚霏湿，带取风光入凤池。
归括苍和杨嗣之吏部烟雨楼韵四首·其一
作者：姜特立
朝代：宋
体裁：古风

谁发天悭得胜游，佳名收拾更无留。郑虔祁岳今谁是，为扫阴沈万壑秋。
归括苍和杨嗣之吏部烟雨楼韵四首·其三
作者：姜特立
朝代：宋
体裁：古风

绝唱从前恨未多，骚人墨客浪经过。直须吏部杨夫子，始奈楼中烟雨何。
归括苍和杨嗣之吏部烟雨楼韵四首·其二
作者：姜特立
朝代：宋

几重绿树暗罗纨，多少空濛远近山。物色联翩吟不断，使君佳句玉连环。
归括苍和杨嗣之吏部烟雨楼韵四首·其二
作者：姜特立
朝代：宋

几重绿树暗罗纨，多少空蒙远近山。
物色联翩吟不断，使君佳句玉连环。
归括苍和杨嗣之吏部烟雨楼韵四首·其四
作者：姜特立
朝代：宋
体裁：古风

宴坐帘旌捲翠微，朝昏万变发新姿。锦囊莫怕岚霏湿，带取风光入凤池。
归括苍如山堂挈家出宅
作者：姜特立
朝代：宋

今日如山堂，携家如逆旅。为谁十日留，南山看烟雨。且唱还乡曲，初非衣锦衣。不须华表望，丁令此时归。
归括苍如山堂挈家出宅·其一
作者：姜特立
朝代：宋
体裁：五言绝句

今日如山堂，携家如逆旅。为谁十日留，南山看烟雨。
归括苍如山堂挈家出宅·其二
作者：姜特立
朝代：宋
体裁：五言绝句

且唱还乡曲，初非衣锦衣。不须华表望，丁令此时归。
归故园二首
作者：姜特立
朝代：宋

向来叨趁内朝班，宫漏鸡声晓梦间。今日身閒无一事，五年睡债一时还。桃李归来已半空，不堪春事去匆匆。落红犹自留连客，故向尊前舞晚风。
归故园二首
作者：姜特立
朝代：宋

坐叨厚廪傍吾家，此去吾家百里赊。圣主恩深难报处，四时得看故园花。一去丹墀六换春，已将柴栅等簪绅。虽无名节高当世，也是羊裘一故人。
归故园二首·其一
作者：姜特立
朝代：宋
体裁：七言绝句

向来叨趁内朝班，宫漏鸡声晓梦间。今日身閒无一事，五年睡债一时还。
归故园二首·其一
作者：姜特立
朝代：宋
体裁：七言绝句

坐叨厚廪傍吾家，此去吾家百里赊。圣主恩深难报处，四时得看故园花。
归故园二首·其二
作者：姜特立
朝代：宋
体裁：七言绝句

一去丹墀六换春，已将柴栅等簪绅。虽无名节高当世，也是羊裘一故人。
归故园二首·其二
作者：姜特立
朝代：宋
体裁：七言绝句

桃李归来已半空，不堪春事去匆匆。落红犹自留连客，故向尊前舞晚风。
归故园述怀呈唐伯宪·其一
作者：姜特立
朝代：宋

度柳依桥瞰渌波，缓寻花径上松坡。
莫嫌去国谋身拙，却是归田得计多。
举世眩名甘汩没，几人闻健得婆娑。
便须和取归来曲，收拾余年老薜萝。
归故园述怀呈唐伯宪·其一
作者：姜特立
朝代：宋

度柳依桥瞰渌波，缓寻花径上松坡。莫嫌去国谋身拙，却是归田得计多。举世眩名甘汩没，几人闻健得婆娑。便须和取归来曲，收拾馀年老薜萝。
归故园述怀呈唐伯宪·其二
作者：姜特立
朝代：宋
体裁：五言排律

三径元须近，吾庐亦庶几。稍晴频纵步，遇雨不愁归。夕暗儿篝火，晨饥妇饷炊。栈羊远可炙，枥马不须鞿。引路犬先到，惯人禽懒飞。有时携旷士，把酒更论诗。松露滴行帐，山风吹舞衣。吾生身外足，此乐里中稀。叹息游嵩馆，前贤意重违。
归老
作者：姜特立
朝代：宋

归老得閒浑可事，最怜白傅更能诗。舞余歌罢宾朋去，八节滩头醉卧时。
归老
作者：姜特立
朝代：宋

归老得閒浑可事，最怜白傅更能诗。舞馀歌罢宾朋去，八节滩头醉卧时。
得句
作者：姜特立
朝代：宋

得句勝於得好官，平生事業蠹魚間。
近來世味尤如蠟，唯有吟詩不奈閒。
得句
作者：姜特立
朝代：宋
体裁：七言绝句

得句胜于得好官，平生事业蠹鱼间。近来世味尤如蜡，唯有吟诗不奈閒。
得句
作者：姜特立
朝代：宋

得句胜於得好官，平生事业蠹鱼间。近来世味尤如蜡，唯有吟诗不奈閒。
得節二首·其一
作者：姜特立
朝代：宋

年登八秩少三春，鼻祖功名事不倫。
紅旆碧油非本意，綠蓑青笠是前身。
得節二首·其二
作者：姜特立
朝代：宋

風雲際會少人同，玉殿宣麻出禁中。
聖主念親催賜鉞，老臣捫淚痛遺弓。
得节二首
作者：姜特立
朝代：宋

年登八秩少三春，鼻祖功名事不伦。红旆碧油非本意，绿蓑青笠是前身。风云际会少人同，玉殿宣麻出禁中。圣主念亲催赐钺，老臣扪泪痛遗弓。
得节二首·其一
作者：姜特立
朝代：宋
体裁：七言绝句

年登八秩少三春，鼻祖功名事不伦。红旆碧油非本意，绿蓑青笠是前身。
得节二首·其二
作者：姜特立
朝代：宋
体裁：七言绝句

风云际会少人同，玉殿宣麻出禁中。圣主念亲催赐钺，老臣扪泪痛遗弓。
得雨乍凉
作者：姜特立
朝代：宋

老火忽西流，凉飈应蓐收。
倦怀辞浊暑，爽意入清秋。
得句新逾洁，炊秔香正浮。
身閒仍有酒，此外更何求。
得雨乍凉
作者：姜特立
朝代：宋

老火忽西流，凉飈應蓐收。
倦懷辭濁暑，爽意入清秋。
得句新逾潔，炊秔香正浮。
身閒仍有酒，此外更何求。
得雨乍凉
作者：姜特立
朝代：宋

老火忽西流，凉飙应蓐收。倦怀辞浊暑，爽意入清秋。得句新逾洁，炊粳香正浮。身閒仍有酒，此外更何求。
得雨乍凉
作者：姜特立
朝代：宋

老火忽西流，凉飚应蓐收。倦怀辞浊暑，爽意入清秋。得句新逾洁，炊秔香正浮。身閒仍有酒，此外更何求。
心迹
作者：姜特立
朝代：宋
体裁：七言绝句

心迹清虚绝点尘，更无俗虑得相亲。可怜一片浮云性，付与逍遥自在人。
心迹
作者：姜特立
朝代：宋

心迹清虛絕點塵，更無俗慮得相親。
可憐一片浮雲性，付與逍遥自在人。
忆仲子
作者：姜特立
朝代：宋

吟哦五字有规模，妙处时时亦起予。送老百年将付汝，岂知颜如请吾车。
忆仲子
作者：姜特立
朝代：宋
体裁：七言绝句

吟哦五字有规模，妙处时时亦起予。送老百年将付汝，岂知颜路请吾车。
忧患中作
作者：姜特立
朝代：宋

吉凶既同域，忧喜亦同途。
万缘互起灭，谁能久欢娱。
欢娱既不久，悲恨常与俱。
唯有嵇阮辈，乃能脱囚抱。
一醉了生死，岂复念区区。
小儿玩造物，造物亦戏渠，
举世忧其忧，放浪乐有余。
忧患中作
作者：姜特立
朝代：宋

吉凶既同域，忧喜亦同途。万缘互起灭，谁能久欢娱。欢娱既不久，悲恨常与俱。唯有嵇阮辈，乃能脱囚拘。一醉了生死，岂复念区区。小儿玩造物，造物亦戏渠。举世忧其忧，放浪乐有馀。
忧患中作
作者：姜特立
朝代：宋

吉凶既同域，忧喜亦同途。
万缘互起灭，谁能久欢娱。
欢娱既不久，悲恨常与俱。
唯有嵇阮辈，乃能脱囚拘。
一醉了生死，岂復念区区。
小儿玩造物，造物亦戏渠。
举世忧其忧，放浪乐有余。
念奴娇·庚申生朝
作者：姜特立
朝代：宋
体裁：词

宦途巇险，问急流勇退，几人闻早。自别修门今正是，一纪生朝还到。绿野风光，平泉草木，争似梅山好。园林如画，芰荷香泛芳沼。早晚玉节来临，君恩踵至，金印应如斗。好是华堂开宴处，歌舞管弦声奏。海上蟠桃，山中仙杏，共劝长生酒。莫辞沈醉，年年此会依旧。
念奴娇·庚申生朝
作者：姜特立
朝代：宋
体裁：词

宦途巇险，问急流勇退，几人闻早。自别脩门今正是，一纪生朝还到。绿野风光，平泉草木，争似梅山好。园林如画，芰荷香泛芳沼。早晚玉节来临，君恩踵至，金印应如斗。好是华堂开宴处，歌舞管弦声奏。海上蟠桃，山中仙杏，共劝长生酒。莫辞沉醉，年年此会依旧。
念奴娇（庚申生朝）
作者：姜特立
朝代：宋

宦途巘险，问急流勇退，几人闻早。自别修门今正是，一纪生朝还到。绿野风光，平泉草木，争似梅山好。园林如画，芰荷香泛芳沼。早晚玉节来临，君恩踵至，金印应如斗。好是华堂开宴处，歌舞管弦声奏。海上蟠桃，山中仙杏，共劝长生酒。莫辞沈醉，年年此会依旧。
怀古
作者：姜特立
朝代：宋
体裁：七言绝句

古来一代文章事，自有风骚翰墨臣。今日苏门四君子，异时邺下七诗人。
怀故友杨方叔
作者：姜特立
朝代：宋

游戏人间世，清虚物外缘。皇家虽结网，空谷竟遗贤。无恨堪悬剑，伤心有断弦。今年汤饼约，为尔一凄然。
怀故友杨方叔
作者：姜特立
朝代：宋

游戏人间世，清虚物外缘。
皇家虽结网，空谷竟遗贤。
无恨堪悬剑，伤心有断絃。
今年汤餠约，为尔一凄然。
怀方叔
作者：姜特立
朝代：宋

忆昔尊前共赋诗，如今仙去见无期。
吟魂想只空山裏，嘲弄风光人不知。
怀方叔
作者：姜特立
朝代：宋
体裁：七言绝句

忆昔尊前共赋诗，如今仙去见无期。吟魂想只空山里，嘲弄风光人不知。
思亲
作者：姜特立
朝代：宋
体裁：七言绝句

富贵来时不见亲，永怀恩德倍酸辛。如今有禄肥妻子，谁念孀孤泉下人。
思微时寄食山寺
作者：姜特立
朝代：宋
体裁：七言绝句

招提忆昔寄孤踪，晓甑犹尘午未舂。地僻读书无外事，家贫教子有全功。
思微時寄食山寺
作者：姜特立
朝代：宋

招提憶昔寄孤蹤，曉甑猶塵午未舂。
地僻讀書無外事，家貧教子有全功。
思親
作者：姜特立
朝代：宋

富貴來時不見親，永懷恩德倍酸辛。
如今有祿肥妻子，誰念孀孤泉下人。
恭和令制感秋
作者：姜特立
朝代：宋

金虎肃秋气，属兹摇落时。淅沥暮蝉涩，嘹唳征鸿悲。遥巘云冒絮，平林露成帷。黄凋菡萏盘，红坠芙蓉枝。湿叶填断堑，寒藤蔓荒篱。东储感物变，西陆占星移。清风已预戒，秋阳岂难知。偶尔叹憭慄，卓然吐新奇。想象酒方酣，浩荡思无涯。不学楚人赋，载赓豳土诗。
恭和令制感秋
作者：姜特立
朝代：宋

金虎肃秋气，属兹摇落时。
淅沥暮蝉涩，嘹唳征鸿悲。
遥巘云冒絮，平林露成帷。
黄凋菡萏盘，红坠芙蓉枝。
湿叶填断堑，寒藤蔓荒篱。
东储感物变，西陆占星移。
清风已预戒，秋阳岂难知。
偶尔嘆憭栗，卓然吐新奇。
想象酒方酣，浩荡思无涯。
不学楚人赋，载赓豳土诗。
恭和令制感秋
作者：姜特立
朝代：宋

金虎肃秋气，属兹摇落时。淅沥暮蝉澁，嘹唳征鸿悲。遥巘云冒絮，平林露成帷。黄凋菡萏盘，戏坠芙蓉枝。湿叶填断堑，寒藤蔓荒篱。东储感物变，西陆占星移。清风已预戒，秋阳岂难知。偶氽叹憭栗，旧然吐新奇。想象酒方酣，浩荡思无涯。不学楚人赋，载赓豳土诗。
恭和令製感秋
作者：姜特立
朝代：宋

金虎肅秋氣，屬茲摇落時。
淅瀝暮蟬澁，嘹唳征鴻悲。
遥巘雲冒絮，平林露成帷。
黄凋菡萏盤，紅墜芙蓉枝。
濕葉填斷塹，寒藤蔓荒籬。
東儲感物變，西陸占星移。
清風已預戒，秋陽豈難知。
偶爾嘆憭慄，卓然吐新奇。
想象酒方酣，浩蕩思無涯。
不學楚人賦，載賡豳土詩。
恭和御制玉津园诗
作者：姜特立
朝代：宋

辇路云开雨脚疏，君王游乐万几余。沧波不尽烟中景，清唱忽来江上渔。此日丹青须立本，何人词赋似相如。小臣赓载无他语，但咏山河壮帝居。
恭和御制玉津园诗
作者：姜特立
朝代：宋

辇路云开雨脚疏，君王游乐万几馀。沧波不尽烟中景，清唱忽来江上渔。此日丹青须立本，何人词赋似相如。小臣赓载无他语，但咏山河壮帝居。
恭和御制玉津园诗
作者：姜特立
朝代：宋

辇路云开雨脚踈，君王游乐万几余。
沧波不尽烟中景，清唱忽来江上渔。
此日丹青须立本，何人词赋似相如。
小臣赓载无他语，但咏山河壮帝居。
恭和御製玉津園詩
作者：姜特立
朝代：宋

輦路雲開雨脚踈，君王游樂萬幾餘。
滄波不盡烟中景，清唱忽來江上漁。
此日丹青須立本，何人詞賦似相如。
小臣賡載無他語，但詠山河壯帝居。
悼亡
作者：姜特立
朝代：宋
体裁：七言绝句

安仁愁思怯春寒，扪泪题诗睫未乾。双燕归来如访旧，不知吾已是孤鸾。
悼亡
作者：姜特立
朝代：宋

安仁愁思怯春寒，扪泪题诗睫未干。
双燕归来如访旧，不知吾已是孤鸾。
悼亡
作者：姜特立
朝代：宋

安仁愁思怯春寒，捫淚題詩睫未乾。
雙燕歸來如訪舊，不知吾已是孤鸞。
悼亡
作者：姜特立
朝代：宋

平生起居处，杳杳复冥冥。人远迹亦沈，邈焉居者情。以此观世间，无物可留意。有如空中云，东西适相值。云收天宇开，虚空了无事。
悼亡
作者：姜特立
朝代：宋

平生起居处，杳杳復冥冥。
人远迹亦沈，邈焉居者情。
以此观世间，无物可留意。
有如空中云，东西适相值。
云收天宇开，虚空了无事。
悼亡
作者：姜特立
朝代：宋

平生起居處，杳杳復冥冥。
人遠迹亦沈，邈焉居者情。
以此觀世間，無物可留意。
有如空中雲，東西適相值。
雲收天宇開，虛空了無事。
悼何求卿內子王氏川人王丞相夫人母之妯娌
作者：姜特立
朝代：宋

名父飛鳬席慶長，良人傅粉舊傳芳。
籃輿曾带陽臺雨，花院俄沉婺宿光。
表表門眉看列倩，詵詵蘭玉有諸郎。
不唯綵誥生前寵，更有豐碑自玉堂。
悼何求卿内子王氏川人王丞相夫人母之妯娌
作者：姜特立
朝代：宋

名父飞凫席庆长，良人傅粉旧传芳。篮舆曾带阳台雨，花院俄沉婺宿光。表表门眉看列倩，诜诜兰玉有诸郎。不唯彩诰生前宠，更有丰碑自玉堂。
悼何求卿内子王氏川人王丞相夫人母之妯娌
作者：姜特立
朝代：宋

名父飞凫席庆长，良人傅粉旧传芳。篮舆曾带阳台雨，花院俄沉婺宿光。表表门眉看列倩，诜诜兰玉有诸郎。不唯綵诰生前宠，更有丰碑自玉堂。
悼何求卿内子王氏川人王丞相夫人母之妯娌
作者：姜特立
朝代：宋

名父飞鳬席庆长，良人傅粉旧传芳。
篮舆曾带阳台雨，花院俄沉婺宿光。
表表门眉看列倩，诜诜兰玉有诸郎。
不唯綵诰生前宠，更有丰碑自玉堂。
悼邦節弟
作者：姜特立
朝代：宋

皇考憐同出，青山憶並廬。
前春曾訪我，無月不來書。
易感中年後，難忘少長初。
倏然成夢幻，歲晚重欷歔。
悼邦节弟
作者：姜特立
朝代：宋
体裁：五言律诗

皇考怜同出，青山忆并庐。前春曾访我，无月不来书。易感中年后，难忘少长初。倏然成梦幻，岁晚重欷歔。
悼邦节弟
作者：姜特立
朝代：宋

皇考怜同出，青已并庐。前春曾访我，无月不来书。易感中年后，难忘少长初。倏然成梦幻，岁晚重欷嘘。
感事
作者：姜特立
朝代：宋

昔人厅下才旋马，今代公卿甲第高。大屋修椽当日事，拾遗故宅转萧骚。
感事
作者：姜特立
朝代：宋

昔人厅下才旋马，今代公卿甲第高。大屋脩椽当日事，拾遗故宅转萧骚。
感事
作者：姜特立
朝代：宋

昔人厅下纔旋马，今代公卿甲第高。
大屋修椽当日事，拾遗故宅转萧骚。
感事
作者：姜特立
朝代：宋

昔人廳下纔旋馬，今代公卿甲第高。
大屋脩椽當日事，拾遺故宅轉蕭騷。
感兴
作者：姜特立
朝代：宋
体裁：五言绝句

八秩归乡井，交游一二存。固知年及耄，似觉老而尊。
感叹
作者：姜特立
朝代：宋
体裁：古风

日月争其所，昏晓成古今。桑榆能几何，可但惜分阴。有花须共赏，有酒须频斟。追念旧交游，半卧青枫林。
感夢
作者：姜特立
朝代：宋

前後升沈二十年，向來孤冷偶同然。
夢中許我傳衣鉢，敢望功名却比肩。
感怀效渊明体
作者：姜特立
朝代：宋

人生百年中，长为子孙忧。人生百年后，死生两悠悠。流传至曾玄，恩爱竟何许。孤坟千万祀，莫适谁为主。嗟哉世间人，小黠而大痴。惜衣仍忍寒，省口仍忍饥。一朝大化尽，未免世俗嗤。存者且偷生，逝者归无期。眼前一樽酒，劝君且重持。
感怀效渊明体
作者：姜特立
朝代：宋

人生百年中，长为子孙忧。
人生百年后，死生两悠悠。
流传至曾玄，恩爱竟何许。
孤坟千万禩，莫适谁为主。
嗟哉世间人，小黠而大痴。
惜衣仍忍寒，省口仍忍饥。
一朝大化尽，未免世俗嗤。
存者且偷生，逝者归无期。
眼前一樽酒，劝君且重持。
感情效渊明体
作者：姜特立
朝代：宋

人生百年中，长为子孙忧。
人生百年后，死生两悠悠。
流传至曾玄，恩家竟何许。
孤坟千万禩，莫适谁为主。
嗟哉世间人，小黠而大痴。
惜衣仍忍寒，省口仍忍饥。
一朝大化尽，未免世俗嗤。
存者且偷生，逝者归无期。
眼前一樽酒，劝君且重持。
感懷效淵明體
作者：姜特立
朝代：宋

人生百年中，長爲子孫憂。
人生百年後，死生兩悠悠。
流傳至曾玄，恩愛竟何許。
孤墳千萬禩，莫適誰爲主。
嗟哉世間人，小黠而大癡。
惜衣仍忍寒，省口仍忍饑。
一朝大化盡，未免世俗嗤。
存者且偷生，逝者歸無期。
眼前一樽酒，勸君且重持。
感戚夫人事
作者：姜特立
朝代：宋

女以色而死，士以才而亡。
处才不才间，此语最深长。
我昔愚自信，遭逐方悲伤。
投迹归山林，为乐特未央。
失马反为福，始悟得不偿。
向来尤其人，今乃佩恩光。
忮心成美意，陷穽为康庄。
寄语斯鞅辈，善刀宜早藏。
感戚夫人事
作者：姜特立
朝代：宋

女以色而死，士以才而亡。处才不才间，此语最深长。我昔愚自信，遭逐方悲伤。投迹归山林，为乐特未央。失马反为福，始悟得不偿。向来尤其人，今乃佩恩光。忮心成美意，陷罕为康庄。寄语斯鞅辈，善刀宜早藏。
感戚夫人事
作者：姜特立
朝代：宋

女以色而死，士以才而亡。处才不才间，此语最深长。我昔愚自信，遭逐方悲伤。投迹归山林，为乐特未央。失马反为福，始悟得不偿。向来尤其人，今乃佩恩光。忮心成美意，陷阱为康庄。寄语斯鞅辈，善刀宜早藏。
感戚夫人事
作者：姜特立
朝代：宋

女以色而死，士以才而亡。
處才不才間，此語最深長。
我昔愚自信，遭逐方悲傷。
投迹歸山林，爲樂特未央。
失馬反爲福，始悟得不償。
向來尤其人，今乃佩恩光。
忮心成美意，陷穽爲康莊。
寄語斯鞅輩，善刀宜早藏。
感旧
作者：姜特立
朝代：宋

忽见莺莺挟两雏，因人感旧易欷嘘。
佳人例属沙吒利，春去春来能啭无。
感旧
作者：姜特立
朝代：宋

忽见莺莺挟两雏，因人感旧易欷歔。佳人例属沙吒利，春去春来能啭无。
感旧
作者：姜特立
朝代：宋

忽见鶑鶑挟两雏，因人感旧易欷歔。
佳人例属沙咤利，春去春来能啭无。
感梦
作者：姜特立
朝代：宋
体裁：七言绝句

前后升沈二十年，向来孤冷偶同然。梦中许我传衣钵，敢望功名却比肩。
感歎
作者：姜特立
朝代：宋

日月爭其所，昏曉成古今。
桑榆能幾何，可但惜分陰。
有花須共賞，有酒須頻斟。
追念舊交遊，半卧青楓林。
感物
作者：姜特立
朝代：宋
体裁：七言绝句

今年叶底已藏花，来岁还抽后岁芽。代谢乘除无了日，须将定力看浮华。
感物
作者：姜特立
朝代：宋

今年葉底已藏花，來歲還抽後歲芽。
代謝乘除無了日，須將定力看浮華。
感物
作者：姜特立
朝代：宋

四时有代谢，卉物互相踰。
红者方蕊萼，白者已芬敷。
人生一气中，不出造化炉。
乘除无了时，逝者如斯夫。
愿作涧松老，莫作朝菌枯。
寿夭又在天，颜跖归一途。
为颜不为跖，趣向各异殊。
已矣勿復言，有酒且驩娱。
感物
作者：姜特立
朝代：宋

四时有代谢，卉物互相踰。红者方蕊萼，白者已芬敷。人生一气中，不出造化炉。乘除无了时，逝者如斯夫。愿作涧松老，莫作朝菌枯。寿夭又在天，颜蹠归一途。为颜不为蹠，趣向各异殊。已矣勿复言，有酒且驩娱。
感物
作者：姜特立
朝代：宋

四时有代谢，卉物互相逾。
红者方蕊萼，白者已芬敷。
人生一气中，不出造化炉。
乘除无了时，逝者如斯夫。
愿作涧松老，莫作朝菌枯。
寿夭又在天，颜跖归一途。
为颜不为跖，趣向各异殊。
已矣勿复言，有酒且欢娱。
感物
作者：姜特立
朝代：宋

四時有代謝，卉物互相踰。
紅者方蕊萼，白者已芬敷。
人生一氣中，不出造化爐。
乘除無了時，逝者如斯夫。
願作澗松老，莫作朝菌枯。
壽夭又在天，顔跖歸一途。
爲顔不爲跖，趣向各異殊。
已矣勿復言，有酒且驩娛。
感皇恩
作者：姜特立
朝代：宋

兒女沸歡聲，生朝來到。簾幕中間噴香獸。京祠新任，好事日邊還又。清閒無個事，君恩厚。贏得乞食，歌姬一笑。舊衲雲山伴紅袖。蓬萊弱水，試問神仙何有。近來饒落托，貪杯酒。
感皇恩·壬戌生朝
作者：姜特立
朝代：宋
体裁：词

儿女沸欢声，生朝来到。帘幕中间喷香兽。京祠新任，好事日边还又。清闲无个事，君恩厚。赢得乞食，歌姬一笑。旧衲云山伴红袖。蓬莱弱水，试问神仙何有。近来饶落托，贪杯酒。
感皇恩（壬戌生朝）
作者：姜特立
朝代：宋

儿女沸欢声，生朝来到。帘幕中间喷香兽。京祠新任，好事日边还又。清闲无个事，君恩厚。赢得乞食，歌姬一笑。旧衲云山伴红袖。逢来弱水，试问神仙何有。近来饶落托，贪杯酒。
感興
作者：姜特立
朝代：宋

八秩歸鄉井，交遊一二存。
固知年及耄，似覺老而尊。
感舊
作者：姜特立
朝代：宋

忽見鶑鶑挾兩雛，因人感舊易欷歔。
佳人例屬沙吒利，春去春來能囀無。
憂患中作
作者：姜特立
朝代：宋

吉凶既同域，憂喜亦同途。
萬緣互起滅，誰能久歡娛。
歡娛既不久，悲恨常與俱。
唯有嵇阮輩，乃能脫囚拘。
一醉了生死，豈復念區區。
小兒玩造物，造物亦戲渠。
舉世憂其憂，放浪樂有餘。
憶仲子
作者：姜特立
朝代：宋

吟哦五字有規模，妙處時時亦起予。
送老百年將付汝，豈知顔路請吾車。
應令水墨素馨扇面二首·其一
作者：姜特立
朝代：宋

清似山梔馥似蘭，何人淡墨試毫端。
若無密葉相遮映，全作江梅春曉看。
應令水墨素馨扇面二首·其二
作者：姜特立
朝代：宋

玉質生從瘴海傍，輕綃淡墨寫微茫。
疎花賸作江梅瘦，手底風頭只欠香。
應致遠謁放翁
作者：姜特立
朝代：宋

雙溪雪消水生波，有客袖句來相過。
自言平生有詩僻，擺落世故工吟哦。
不願垂腰連六印，不願爰田封萬戶。
唯於前輩識蘇黄，却向古人窺李杜。
嗚呼斷絃誰續髓，風雅道喪騷人死。
三山先生真若人，獨將詩壇壁孤壘。
此翁筆力回萬牛，淡處有味枯中膏。
有時奇險不可迫，劍門石角錢塘濤。
源流不嗣江西祖，自有正宗傳法乳。
請君去直箭鋒機，歸來聽我禾山皷。
懷古
作者：姜特立
朝代：宋

古來一代文章事，自有風騷翰墨臣。
今日蘇門四君子，異時鄴下七詩人。
懷故友楊方叔
作者：姜特立
朝代：宋

游戲人間世，清虛物外緣。
皇家雖結網，空谷竟遺賢。
無恨堪懸劍，傷心有斷絃。
今年湯餠約，爲爾一凄然。
懷方叔
作者：姜特立
朝代：宋

憶昔尊前共賦詩，如今仙去見無期。
吟魂想只空山裏，嘲弄風光人不知。
戊申除夕
作者：姜特立
朝代：宋

禁宿遇除夕，孤怀还自怜。浮生俱畏老，造物暗凋年。性斧何劳伐，心灰不自然。好将閒日月，送老白鸥边。
戊申除夕
作者：姜特立
朝代：宋
体裁：五言律诗

禁宿遇除夕，孤怀还自怜。浮生俱畏老，造物暗凋年。性斧何劳伐，心灰自不然。好将閒日月，送老白鸥边。
戊申除夕
作者：姜特立
朝代：宋

禁宿遇除夕，孤懷還自憐。
浮生俱畏老，造物暗凋年。
性斧何勞伐，心灰自不然。
好將閒日月，送老白鷗邊。
戏呈赵舜臣觅酒二首
作者：姜特立
朝代：宋

毕君瓮下几成缚，屈子江边又独醒。赖有东阳贤府主，不嫌驰骑送寒厅。兵厨酿乏吻生烟，阮校如今作赘员。却怪渊明便归去，酒材犹自有圭田。
戏呈赵舜臣觅酒二首
作者：姜特立
朝代：宋

毕君瓮下心成缚，屈子江边又独醒。赖有东阳贤府主，不嫌驰骑送寒厅。
戏呈赵舜臣觅酒二首·其一
作者：姜特立
朝代：宋

毕君瓮下几成缚，屈子江边又独醒。赖有东阳贤府主，不嫌驰骑送寒厅。
戏呈赵舜臣觅酒二首·其一
作者：姜特立
朝代：宋

毕君瓮下几成缚，屈子江边又独醒。
頼有东阳贤府主，不嫌驰骑送寒厅。
戏呈赵舜臣觅酒二首·其二
作者：姜特立
朝代：宋
体裁：七言绝句

兵厨酿乏吻生烟，阮校如今作赘员。却怪渊明便归去，酒材犹自有圭田。
戏张时可
作者：姜特立
朝代：宋

南湖堂上着彭宣，结得襄王梦裏缘。
试问傍人鸥与鹭，何如随步小婵娟。
戏张时可
作者：姜特立
朝代：宋

南湖堂上著彭宣，结得襄王梦里缘。试问傍人鸥与鹭，何如随步小婵娟。
戏题
作者：姜特立
朝代：宋
体裁：七言绝句

乐天妙语过鸡林，平处犹为治世音。豁达如今唯李老，不妨风月自閒吟。
戲呈趙舜臣覓酒二首·其一
作者：姜特立
朝代：宋

畢君甕下幾成縛，屈子江邊又獨醒。
頼有東陽賢府主，不嫌馳騎送寒廳。
戲呈趙舜臣覓酒二首·其二
作者：姜特立
朝代：宋

兵厨釀乏吻生烟，阮校如今作贅員。
却怪淵明便歸去，酒材猶自有圭田。
戲張時可
作者：姜特立
朝代：宋

南湖堂上著彭宣，結得襄王夢裏緣。
試問傍人鷗與鷺，何如隨步小嬋娟。
戲題
作者：姜特立
朝代：宋

樂天妙語過雞林，平處猶爲治世音。
豁達如今唯李老，不妨風月自閒吟。
扃岫为张支使作二首
作者：姜特立
朝代：宋

士衡招隐翠幄，长统卜居露帏。未若君家扃岫，千峰尽锁双扉。老去林泉属我，时来轩冕输君。正好南冥运翼，未用北山移文。
扃岫为张支使作二首·其一
作者：姜特立
朝代：宋

士衡招隐翠幄，长统卜居露帏。未若君家扃岫，千峰尽锁双扉。
扃岫为张支使作二首·其一
作者：姜特立
朝代：宋

士衡招隠翠幄，长统卜居露帏。
未若君家扃岫，千峯尽锁双扉。
扃岫为张支使作二首·其二
作者：姜特立
朝代：宋
体裁：六言诗

老去林泉属我，时来轩冕输君。正好南冥运翼，未用北山移文。
扃岫爲張支使作二首·其一
作者：姜特立
朝代：宋

士衡招隠翠幄，長統卜居露幃。
未若君家扃岫，千峯盡鎖雙扉。
扃岫爲張支使作二首·其二
作者：姜特立
朝代：宋

老去林泉屬我，時來軒冕輸君。
正好南冥運翼，未用北山移文。
扈駕青城呈劉建昌
作者：姜特立
朝代：宋

閶闔門開紫禁通，金梔千炬蠟花紅。
胡爲白水漁竿客，也在黄幡豹尾中。
三徑只今荒未了，一尊何日屬相同。
寒儒不恨遭逢晚，猶勝書窗老蠹蟲。
扈驾青城呈刘建昌
作者：姜特立
朝代：宋

阊阖门开紫标通，金栀千炬蜡花红。
胡为白水渔竿客，也在黄幡豹尾中。
三径只今荒未了，一尊何日属相同。
寒儒不恨遭逢晚，犹胜书窗老蠹虫。
扈驾青城呈刘建昌
作者：姜特立
朝代：宋
体裁：七言律诗

阊阖门开紫禁通，金栀千炬蜡花红。胡为白水渔竿客，也在黄幡豹尾中。三径只今荒未了，一尊何日属相同。寒儒不恨遭逢晚，犹胜书窗老蠹虫。
把酒
作者：姜特立
朝代：宋
体裁：五言绝句

浅把涓涓酒，风流杜少陵。是中有真趣，全胜醉瞢腾。
把酒
作者：姜特立
朝代：宋

淺把涓涓酒，風流杜少陵。
是中有真趣，全勝醉瞢騰。
报国如乖愿归耕宁买田此欧阳公酬杜正献告老后诗也前辈名公亦有买田诗句盖寓归耕意尔岂真若今士夫为多田翁耶
作者：姜特立
朝代：宋

出仕虽无补，归耕宁买田。
聊将报明主，庶不媿前贤。
报国如乖愿归耕宁买田此欧阳公酬杜正献告老后诗也前辈名公亦有买田诗句盖寓归耕意尔岂真若今士夫为多田翁耶
作者：姜特立
朝代：宋

出仕虽无补，归耕宁买田。聊将报明主，庶不愧前贤。
报恩
作者：姜特立
朝代：宋
体裁：五言绝句

报恩须烈士，拂意是忠臣。君看倾邪辈，哨哨似妇人。
拄杖
作者：姜特立
朝代：宋

脚力未須扶，時時踏莎逕。
愛君如友生，伴我山行興。
拄杖
作者：姜特立
朝代：宋
体裁：五言绝句

脚力未须扶，时时踏莎径。爱君如友生，伴我山行兴。
拄杖
作者：姜特立
朝代：宋

脚力未须扶，时时踏莎迳。爱君如友生，伴我山行兴。
拒霜
作者：姜特立
朝代：宋

楚天寂历暮云平，何处江村落雁声。正是西风扫黄叶，不知春色在朱荣。
拒霜
作者：姜特立
朝代：宋

楚天寂历暮云平，何处江村落鴈声。
正是西风扫黄叶，不知春色在朱荣。
拒霜
作者：姜特立
朝代：宋

楚天寂歷暮雲平，何處江村落鴈聲。
正是西風掃黄葉，不知春色在朱榮。
拒霜盛开
作者：姜特立
朝代：宋
体裁：七言绝句

拒霜秋后散红葩，剩有风光到我家。堤上晚来相照耀，分明一片赤城霞。
拒霜盛开
作者：姜特立
朝代：宋

拒霜秋后散红葩，賸有风光到我家。堤上晚来相照耀，分胆一片赤城霞。
拒霜盛開
作者：姜特立
朝代：宋

拒霜秋後散紅葩，賸有風光到我家。
堤上晚來相照耀，分明一片赤城霞。
招客賞菊
作者：姜特立
朝代：宋

今年月有閏，菊花開較遲。
明年無贏縮，花開當及時。
有花與無花，摘蕊泛酒巵。
况是好時節，風日生光輝。
但願身老健，長與花爲期。
猶勝陶徵君，無酒空賦詩。
招客赏菊
作者：姜特立
朝代：宋

今年月有闰，菊花开较迟。明年无赢缩，花开当及时。有花与无花，摘蕊泛酒卮。况是好时节，风日生光辉。但愿身老健，长与花为期。犹胜陶徵君，无酒空赋诗。
招客赏菊
作者：姜特立
朝代：宋

今年月有闰，菊花开较迟。明年无赢缩，花开当及时。有花与无花，摘蕊泛酒卮。况是好时节，风日生光辉。但愿身老健，长与花继期。犹胜陶徵君，无酒空赋诗。
招客赏菊
作者：姜特立
朝代：宋

今年月有闰，菊花开较迟。
明年无赢缩，花开当及时。
有花与无花，摘蕊泛酒巵。
况是好时节，风日生光辉。
但愿身老健，长与花为期。
犹胜陶征君，无酒空赋诗。
效乐天体
作者：姜特立
朝代：宋

田宅不多终是有，园池虽不胜如无。三平二满人间少，此乐唯应属老夫。
效乐天体
作者：姜特立
朝代：宋
体裁：七言绝句

田宅不多终是有，园池虽小胜如无。三平二满人间少，此乐唯应属老夫。
效樂天體
作者：姜特立
朝代：宋

田宅不多終是有，園池雖小勝如無。
三平二滿人間少，此樂唯應屬老夫。
文潞公洛中会四同甲皆丙午七十八予乙巳生与丙午相属岁数偶同戏作
作者：姜特立
朝代：宋
体裁：七言绝句

洛中四老会同甲，太岁俱生丙午年。我亦联翩七十八，惜无一客伴华颠。
文潞公洛中會四同甲皆丙午七十八予乙巳生與丙午相屬歲數偶同戲作
作者：姜特立
朝代：宋

洛中四老會同甲，太歲俱生丙午年。
我亦聯翩七十八，惜無一客伴華顛。
新居覓竹栽·其一
作者：姜特立
朝代：宋

闢疇事廬井，物色費經營。
正擬一廛足，便懷三徑情。
吾居恐全俗，君圃有餘清。
急欲就佳趣，哦詩乞翠莖。
新居覓竹栽·其二
作者：姜特立
朝代：宋

覓橙曾有句，乞竹可無詩。
好輟東南幹，同爲風月期。
根豐宜地力，萌達趁春時。
他日如相過，清陰滿酒巵。
新居觅竹栽
作者：姜特立
朝代：宋

觅橙曾有句，乞竹可无诗。好轰东南干，同为风月期。根丰宜地力，萌达趁春时。他日如相过，清阴满酒卮。
新居觅竹栽
作者：姜特立
朝代：宋

辟畴事庐井，物色费经营。
正拟一廛足，便怀三径情。
吾居恐全俗，君圃有余清。
急欲就佳趣，哦诗乞翠茎。
新居觅竹栽
作者：姜特立
朝代：宋

辟畴事庐井，物色费经营。正拟一廛足，便怀三径情。吾居恐全俗，君圃有馀清。急欲就佳趣，哦诗乞翠茎。觅橙曾有句，乞竹可无诗。好辍东南干，同为风月期。根丰宜地力，萌达趁春时。他日如相过，清阴满酒卮。
新居觅竹栽·其一
作者：姜特立
朝代：宋

辟畴事庐井，物色费经营。正拟一廛足，便怀三径情。吾居恐全俗，君圃有馀清。急欲就佳趣，哦诗乞翠茎。
新居觅竹栽·其一
作者：姜特立
朝代：宋

闢畴事庐井，物色费经营。
正拟一廛足，便怀三径情。
吾居恐全俗，君圃有余清。
急欲就佳趣，哦诗乞翠茎。
新居觅竹栽·其二
作者：姜特立
朝代：宋

觅橙曾有句，乞竹可无诗。好辍东南干，同为风月期。根丰宜地力，萌达趁春时。他日如相过，清阴满酒卮。
新居觅竹栽·其二
作者：姜特立
朝代：宋

觅橙曾有句，乞竹可无诗。
好辍东南干，同为风月期。
根丰宜地力，萌达趁春时。
他日如相过，清阴满酒巵。
方叔元振元老同令侄舍人见访
作者：姜特立
朝代：宋
体裁：七言绝句

联翩三凤接华裀，小阮驱车复后尘。嵇吕相思千古事，后来命驾更无人。
方叔元振元老同令侄舍人见访
作者：姜特立
朝代：宋

联翩三凤接华裀，小阮驱车復后尘。
嵇吕相思千古事，后来命驾更无人。
方叔元振元老同令姪舍人見訪
作者：姜特立
朝代：宋

聯翩三鳳接華裀，小阮驅車復後塵。
嵇呂相思千古事，後來命駕更無人。
方叔每岁一相访送行
作者：姜特立
朝代：宋
体裁：七言律诗

耐久交情岁月深，今朝何事返家林。北鸿西燕一年别，流水高山千古心。何日从公歌旧曲，无人伴我赋清吟。若为云气从东野，应绕刘岩紫翠岑。
方叔每岁一相访送行
作者：姜特立
朝代：宋

耐久交情岁月深，今朝何事返家林，北鸿西燕一年别，流水高山千古心。何日从公歌旧曲，无人伴我赋清吟。若为云气从东野。应绕刘岩紫翠吟。
方叔每歲一相訪送行
作者：姜特立
朝代：宋

耐久交情歲月深，今朝何事返家林。
北鴻西燕一年別，流水高山千古心。
何日從公歌舊曲，無人伴我賦清吟。
若爲雲氣從東野，應繞劉岩紫翠岑。
施元用醉謁邑大夫胡公公賢者也不以爲浼己翌旦袖刺見之元用以喜雨十詩爲謝仙尉孫公贈詩曰甕邊不識畢吏部筆下方知李翰林釋其嫌一時和者相繼其族兄德茂復有詩箴之元用遂銳然止酒事有曲折情存彼此然百里不失爲通德茂合於義元用勇於决皆是也括蒼姜子爲長篇以合之簡元用兼呈諸公庶幾期於大同泯然無迹矣
作者：姜特立
朝代：宋

肩吾有雲孫，磊砢東州瑞。
一誦能萬言，落筆忽千字。
才抽獨繭緒，態湧春雲思。
喜慕高陽徒，時追習池醉。
笑被僒囚拘，跌宕每自肆。
心知令尹賢，詭迹姑爾試。
誰知趙藺卿，復袖禰衡刺。
非意忽相得，直到古人地。
施君激深知，十詩手自贄。
梅仙亦奇才，睨此一時事。
新篇發佳話，冰釋兩公意。
賡載皆文豪，璀璨明璣墜。
西鄰有伯氏，規切豈亡謂。
甘言古所戒，矯枉未傷義。
昔人有火攻，達士胡足累。
施君真勇者，念酒寧我祟。
指天誓止飲，忽改開羣視。
邴原恐廢業，陶侃憂親恚。
獨醒向清湘，自責當先隧。
古來有若人，於我適相類。
勿學劉伯倫，詛婦儕兒戲。
勿學陶元亮，止酒詩非志。
自此真止矣，惟當醉經笥。
湎然啜醇醲，抖擻糟粕棄。
沉酣日滋久，富貴可立致。
視彼九醖功，未足易所嗜。
持將沃宸聰，澄醍有遺味。
異時理扁舟，却載鴟夷器。
施元用醉谒邑大夫胡公公暴风骤雨者也不以为
作者：姜特立
朝代：宋

肩吾有云孙，磊砢东州瑞。一诵能万言，落笔忽千字。才抽独茧绪，态涌春云思。喜慕高阳徒，时追习池醉。笑被僒囚拘。跌宕每自肆。心知令尹贤，诡迹姑尔试。谁知赵蔺卿，复袖祢衡刺。非意忽相得，直到古人地。施君激深知，十诗手自贽。梅仙亦奇才，睨此一时事，新篇发佳话，冰释两公意。赓载皆文豪，璀璨明玑坠。西邻有伯氏，规切岂亡谓。甘言古所戒，矫枉未伤义。昔人有火攻，达士胡足累。施君真勇者，念酒宁我崇。指天誓止饮，忽改开群视。邴原恐废业，陶侃忧亲恚。独醒向清湘，自责当先隧。古来有若人，於我适相类。勿学刘伯伦，诅妇侪儿戏。勿学陶元亮，止酒诗非志。自此真止矣，惟当醉经笥。湎然啜醇醲，抖擞糟粕弃。沉酣日滋久，富贵可立致。视彼九醖功，未足易所嗜。持将沃宸聪，澄醍有遗味。异时理扁舟，却载鸱夷器。
施元用醉谒邑大夫胡公公贤者也不以为浼己翌旦袖刺见之元用以喜雨十诗为谢仙尉孙公赠诗曰瓮边不识毕吏部笔下方知李翰林释其嫌一时和者相继其族兄德茂复有诗箴之元用遂锐然止酒事有曲折情存彼此然百里不失为通德茂合于义元用勇于决皆是也括苍姜子为长篇以合之简元用兼呈诸公庶几期于大同泯然无迹矣
作者：姜特立
朝代：宋

肩吾有云孙，磊砢东州瑞。一诵能万言，落笔忽千字。才抽独茧绪，态涌春云思。喜慕高阳徒，时追习池醉。笑被僒囚拘，跌宕每自肆。心知令尹贤，诡迹姑尔试。谁知赵蔺卿，复袖祢衡刺。非意忽相得，直到古人地。施君激深知，十诗手自贽。梅仙亦奇才，睨此一时事。新篇发佳话，冰释两公意。赓载皆文豪，璀璨明玑坠。西邻有伯氏，规切岂亡谓。甘言古所戒，矫枉未伤义。昔人有火攻，达士胡足累。施君真勇者，念酒宁我祟。指天誓止饮，忽改开群视。邴原恐废业，陶侃忧亲恚。独醒向清湘，自责当先隧。古来有若人，于我适相类。勿学刘伯伦，诅妇侪儿戏。勿学陶元亮，止酒诗非志。自此真止矣，惟当醉经笥。湎然啜醇醲，抖擞糟粕弃。沉酣日滋久，富贵可立致。视彼九酝功，未足易所嗜。持将沃宸聪，澄醍有遗味。异时理扁舟，却载鸱夷器。
施元用醉谒邑大夫胡公公贤者也不以为浼己翌旦袖刺见之元用以喜雨十诗为谢仙尉孙公赠诗曰瓮边不识毕吏部笔下方知李翰林释其嫌一时和者相继其族兄德茂復有诗箴之元用遂锐然止酒事有曲折情存彼此然百里不失为通德茂合于义元用勇于决皆是也括苍姜子为长篇以合之简元用兼呈诸公庶几期于大同泯然无迹矣
作者：姜特立
朝代：宋

肩吾有云孙，磊砢东州瑞。
一诵能万言，落笔忽千字。
才抽独茧绪，态涌春云思。
喜慕高阳徒，时追习池醉。
笑被僒囚拘，跌宕每自肆。
心知令尹贤，诡迹姑尔试。
谁知赵蔺卿，復袖祢衡刺。
非意忽相得，直到古人地。
施君激深知，十诗手自贽。
梅仙亦奇才，睨此一时事。
新篇发佳话，冰释两公意。
赓载皆文豪，璀璨明玑坠。
西邻有伯氏，规切岂亡谓。
甘言古所戒，矫枉未伤义。
昔人有火攻，达士胡足累。
施君真勇者，念酒宁我祟。
指天誓止饮，忽改开羣视。
邴原恐废业，陶侃忧亲恚。
独醒向清湘，自责当先隧。
古来有若人，于我适相类。
勿学刘伯伦，诅妇侪儿戏。
勿学陶元亮，止酒诗非志。
自此真止矣，惟当醉经笥。
湎然啜醇醲，抖擞糟粕弃。
沉酣日滋久，富贵可立致。
视彼九醖功，未足易所嗜。
持将沃宸聪，澄醍有遗味。
异时理扁舟，却载鸱夷器。
旅怀
作者：姜特立
朝代：宋

寄迹双溪上，秋声动远林。断云流影薄，过雁云痕深。旧馆生离思，新愁阙寄音。到头俱梦事，俯默一长吟。
旅怀
作者：姜特立
朝代：宋
体裁：五言律诗

寄迹双溪上，秋声动远林。断云流影薄，过雁去痕深。旧馆生离思，新愁阙寄音。到头俱梦事，俯默一长吟。
旅懷
作者：姜特立
朝代：宋

寄迹雙溪上，秋聲動遠林。
斷雲流影薄，過雁去痕深。
舊館生離思，新愁闕寄音。
到頭俱夢事，俯默一長吟。
旌節
作者：姜特立
朝代：宋

君恩華我老，旌節到柴門。
我本一書生，乃忝侯伯尊。
憶昔有鼻祖，漁釣干周文。
既已成王業，營丘垂後昆。
功德雖不同，齒貌略可論。
相望數千載，但愧非賢孫。
旌节
作者：姜特立
朝代：宋
体裁：古风

君恩华我老，旌节到柴门。我本一书生，乃忝侯伯尊。忆昔有鼻祖，渔钓干周文。既已成王业，营丘垂后昆。功德虽不同，齿貌略可论。相望数千载，但愧非贤孙。
旌节
作者：姜特立
朝代：宋

君恩华我老，旌节到柴门。我本一书生，乃忝侯伯尊。忆昔有鼻祖，渔钓干周文。既已成王业，营丘垂后昆。功德虽不同，齿貌略可论，相望数千载，但愧非贤孙。
无客
作者：姜特立
朝代：宋
体裁：古风

无客意不佳，独饮有何好。虽非瓮下豪，亦匪泽中槁。百年会有极，正要舒怀抱。不赋独酌谣，相期醉乡老。
早朝
作者：姜特立
朝代：宋

攲眠侧耳数寒更，欲起未起心不平。何似山间浑睡足，卧看红日上窗明。
早朝
作者：姜特立
朝代：宋

欹眠侧耳数寒更，欲起未起心不平。
何似山间浑睡足，卧看红日上窗明。
早朝
作者：姜特立
朝代：宋

欹眠側耳數寒更，欲起未起心不平。
何似山間渾睡足，卧看紅日上窗明。
早朝
作者：姜特立
朝代：宋
体裁：七言绝句

迷晓逆风飘漏远，惊秋堕叶响廊深。五更又上篮舆去，忘却当年调笑吟。
早朝
作者：姜特立
朝代：宋

迷曉逆風飄漏遠，驚秋堕葉響廊深。
五更又上籃輿去，忘却當年調笑吟。
明月歌
作者：姜特立
朝代：宋
体裁：古风

月在天兮何高，我居世兮何卑。高卑相去几万里，年年夜夜长相随。明月入我怀，我揽明月辉。妙明中间含万象，此时此境谁能知。
明月歌
作者：姜特立
朝代：宋

月在天兮何高，我居世兮何卑。
高卑相去幾萬里，年年夜夜長相隨。
明月入我懷，我攬明月輝。
妙明中間含萬象，此時此境誰能知。
明月歌
作者：姜特立
朝代：宋

月在天兮保高，我居世兮何卑。高卑相去几万里，年年夜夜长相随。明月入我怀，我揽明月辉。妙明中间含万象，此时此境谁能知。
春事
作者：姜特立
朝代：宋
体裁：五言绝句

春事动勾芒，閒行嗅嫩芳。人无前日兴，花有旧时香。
春事
作者：姜特立
朝代：宋

春事動勾芒，閒行嗅嫩芳。
人無前日興，花有舊時香。
春來葺圃
作者：姜特立
朝代：宋

園林索寞已飄梅，且喜東皇勒駕回。
磨拭石臺需客至，支撐花架待春來。
春到
作者：姜特立
朝代：宋
体裁：七言绝句

春到天寒花未芳，老人寸寸惜流光。攀条先试东风手，蜂蝶如知合断肠。
春到
作者：姜特立
朝代：宋

春到天寒花未芳，老人寸寸惜流光。
攀條先試東風手，蜂蝶如知合斷腸。
春晓
作者：姜特立
朝代：宋
体裁：五言绝句

春来贪起早，春思还缭绕。一语破春愁，黄鹂韵清晓。
春晓
作者：姜特立
朝代：宋

春来贪起早，春思还缭绕。一语破春愁，黄鹂韵清浇。
春晚戏题
作者：姜特立
朝代：宋

岁月飞腾不可回，红颜去尽老相催。自怜皱面无光彩，赖得春风为熨开。
春晚戏题
作者：姜特立
朝代：宋

岁月飞腾不可回，红颜去尽老相催。
自怜皱面无光彩，頼得春风为熨开。
春晚戲題
作者：姜特立
朝代：宋

歲月飛騰不可回，紅顔去盡老相催。
自憐皺面無光彩，頼得春風爲熨開。
春曉
作者：姜特立
朝代：宋

春來貪起早，春思還繚繞。
一語破春愁，黄鸝韵清曉。
春来葺圃
作者：姜特立
朝代：宋
体裁：七言绝句

园林索寞已飘梅，且喜东皇勒驾回。磨拭石台需客至，支撑花架待春来。
春物
作者：姜特立
朝代：宋

一春天富貴，萬象物光華。
遥想西湖上，風流賣酒家。
春物
作者：姜特立
朝代：宋
体裁：五言绝句

一春天富贵，万象物光华。遥想西湖上，风流卖酒家。
昭君
作者：姜特立
朝代：宋
体裁：七言绝句

汉宫胡地真天壤，一别长门隔塞云。莫谓琵琶慰行役，琴心不比卓文君。
昭君
作者：姜特立
朝代：宋

漢宮胡地真天壤，一別長門隔塞雲。
莫謂琵琶慰行役，琴心不比卓文君。
晓晴
作者：姜特立
朝代：宋

晴光弄晓色，云物共昭回。
岂唯山川豁，觉我怀抱开。
便欲御冷风，飘摇跨蓬莱。
不视人世间，往往隔嚣埃。
晓晴
作者：姜特立
朝代：宋
体裁：古风

晴光弄晓色，云物共昭回。岂唯山川豁，觉我怀抱开。便欲御泠风，飘飖跨蓬莱。下视人世间，往往隔嚣埃。
晚來
作者：姜特立
朝代：宋

晚來山氣冷，松下獨閒行。
野鳥聽人語，山靈警杖聲。
晚春
作者：姜特立
朝代：宋

品物趋时慰寂寥，静观玄化自超遥。
鹦因求友偏饶舌，柳为含绵嫩折要。
晚春
作者：姜特立
朝代：宋
体裁：七言绝句

品物趋时慰寂寥，静观玄化自超遥。鹦因求友偏饶舌，柳为含绵懒折腰。
晚春
作者：姜特立
朝代：宋

品物趨時慰寂寥，靜觀玄化自超遥。
鸚因求友偏饒舌，柳爲含綿嬾折腰。
晚晴
作者：姜特立
朝代：宋
体裁：七言绝句

晚晴返照射高栌，不觉烦襟气一苏。欲问明朝天色好，请看空际两浮图。
晚晴
作者：姜特立
朝代：宋

晚晴返照射高櫨，不覺煩襟氣一蘇。
欲問明朝天色好，請看空際兩浮圖。
晚晴
作者：姜特立
朝代：宋
体裁：五言绝句

草木肥梅雨，江山快晚晴。芳塘荷芰发，香泛葛衣轻。
晚晴
作者：姜特立
朝代：宋

草木肥梅雨，江山快晚晴。
芳塘荷芰發，香泛葛衣輕。
晚来
作者：姜特立
朝代：宋
体裁：五言绝句

晚来山气冷，松下独閒行。野鸟听人语，山灵警杖声。
晚步阡陌見水珠逡逡上沿苗葉月華露彩相映清發倘非真在田間孰知此趣因賦·其一
作者：姜特立
朝代：宋

水珠捲苗葉，夕氣轉陰機。
浩露添璀璨，明蟾坐發揮。
靜窺關物理，行拂上人衣。
除却長沮伴，能知此意稀。
晚步阡陌見水珠逡逡上沿苗葉月華露彩相映清發倘非真在田間孰知此趣因賦·其二
作者：姜特立
朝代：宋

月璧上遥巘，水珠生晚苗。
田家足清曠，野步自超摇。
有叟談耕鑿，無人說市朝。
却憐膏火地，車馬客塵囂。
晚步阡陌见水珠逡逡上沿苗叶月华露彩相映清
作者：姜特立
朝代：宋

水珠卷苗叶，夕气转阴机。
浩露添璀璨，明蟾坐发挥。
静窥关物理，行拂上人衣。
除却长沮伴，能知此竟稀。
晚步阡陌见水珠逡逡上沿苗叶月华露彩相映清发倘非真在田间孰知此趣因赋
作者：姜特立
朝代：宋

水珠捲苗叶，夕气转阴机。浩露添璀璨，明蟾坐发挥。静窥关物理，行拂上人衣。除却长沮伴，能知此意稀。月璧上遥巘，水珠生晚苗。田家足清旷，野步自超摇。有叟谈耕凿，无人说市朝。却怜膏火地，车马客尘嚣。
晚步阡陌见水珠逡逡上沿苗叶月华露彩相映清发倘非真在田间孰知此趣因赋·其一
作者：姜特立
朝代：宋
体裁：五言律诗

水珠捲苗叶，夕气转阴机。浩露添璀璨，明蟾坐发挥。静窥关物理，行拂上人衣。除却长沮伴，能知此意稀。
晚步阡陌见水珠逡逡上沿苗叶月华露彩相映清发倘非真在田间孰知此趣因赋·其二
作者：姜特立
朝代：宋
体裁：五言律诗

月璧上遥巘，水珠生晚苗。田家足清旷，野步自超摇。有叟谈耕凿，无人说市朝。却怜膏火地，车马客尘嚣。
晚起喜晴
作者：姜特立
朝代：宋
体裁：五言律诗

老翁喜晴色，屋角候晨曦。圆影才明隙，方晖已鉴帷。呼童聊拥褐，得火即舒眉。盥栉浑无事，看山就小诗。
晚起喜晴
作者：姜特立
朝代：宋

老翁喜晴色，屋角候晨曦。
圆影纔明隙，方晖已鉴帷。
呼童聊拥褐，得火即舒眉。
盥栉浑无事，看山就小诗。
晚起喜晴
作者：姜特立
朝代：宋

老翁喜晴色，屋角候晨曦。
圓影纔明隙，方暉已鑒帷。
呼童聊擁褐，得火即舒眉。
盥櫛渾無事，看山就小詩。
晨起
作者：姜特立
朝代：宋

东旭晓曈眬，照我墙角红。衰意忽开豁，衰颜亦丰茸。便欲理晨策，去绕菊花丛。惜无会心友，一尊清兴同。
晨起
作者：姜特立
朝代：宋

东旭晓曈眬，照我墙角红。
衰意忽开豁，衰颜亦丰茸。
便欲理晨策，去遶菊花丛。
惜无会心友，一尊清兴同。
晨起
作者：姜特立
朝代：宋

东旭晓瞳曨，照我墙角红。
衰意忽开豁，衰颜亦丰茸。
便欲理晨策，去绕菊花丛。
惜无会心友，一尊清兴同。
晨起
作者：姜特立
朝代：宋

晨兴一炉火，焰焰如鎔金。大明忽东升，阳晖散重阴。家人过平剂，有酒向我斟。此外便何求，便可老山林。
晨起
作者：姜特立
朝代：宋
体裁：古风

晨兴一炉火，焰焰如镕金。大明忽东升，阳晖散重阴。家人过平剂，有酒向我斟。此外更何求，便可老山林。
晨起
作者：姜特立
朝代：宋

晨興一爐火，焰焰如鎔金。
大明忽東升，陽暉散重陰。
家人過平劑，有酒向我斟。
此外更何求，便可老山林。
晨起
作者：姜特立
朝代：宋

東旭曉曈矓，照我牆角紅。
衰意忽開豁，衰顔亦丰茸。
便欲理晨策，去遶菊花叢。
惜無會心友，一尊清興同。
晨起信笔
作者：姜特立
朝代：宋
体裁：古风

姜子胸中有至乐，青山白云也不恶。不求作佛不求仙，却笑时人用心错。乐天兜率堕渺茫，徐福神山更辽邈。丈夫天地要同流，俯仰随化吾何求。太虚为体隘九州，不须更述逍遥游。
晨起信笔
作者：姜特立
朝代：宋

老翁夜不寐，最爱晨起早。既欣邻鸡鸣，更喜林乌噪。红日忽上窗，亟呼具衣袄。下床一炉火，便觉春浩浩。须臾盥洗罢，觉我神气好。须眉白如银，大似商山皓。因思履道贤，六十未为老。本朝六君子，二张同一赵。陈杜与郑公，富贵俱寿考。嗟我亦何人，八十明年到。不敢儗前贤，后来何足道。粪丸誇隋珠，但可付一笑。耳目幸聪明，时时吟续藁。金钗虽零落，杯酒不草草。
晨起信笔
作者：姜特立
朝代：宋

老翁夜不寐，最爱晨起早。既欣邻鸡鸣，更喜林乌噪。红日忽上窗，亟呼具衣袄。下床一炉火，便觉春浩浩。须臾盥洗罢，觉我神气好。须眉白如银，大似商山皓。因思履道贤，六十未为老。本朝六君子，二张同一赵。陈杜与郑公，富贵俱寿考。嗟我亦何人，八十明年到。不敢拟前贤，后来何足道。粪丸夸隋珠，但可付一笑。耳目幸聪明，时时吟续藁。金钗虽零落，杯酒不草草。
晨起信笔
作者：姜特立
朝代：宋

老翁夜不寐，最爱晨起早。
既欣邻鸡鸣，更喜林乌噪。
红日忽上窗，亟呼具衣袄。
下床一炉火，便觉春浩浩。
须臾盥洗罢，觉我神气好。
鬚眉白如银，大似商山皓。
因思履道贤，六十未为老。
本朝六君子，二张同一赵。
陈杜与郑公，富贵俱寿考。
嗟我亦何人，八十明年到。
不敢儗前贤，后来何足道。
粪丸夸隋珠，但可付一笑。
耳目幸聪明，时时吟续藁。
金钗虽零落，杯酒不草草。
晨起信筆
作者：姜特立
朝代：宋

姜子胸中有至樂，青山白雲也不惡。
不求作佛不求仙，却笑時人用心錯。
樂天兜率墮渺茫，徐福神山更遼邈。
丈夫天地要同流，俯仰隨化吾何求。
太虛爲體隘九州，不須更述逍遥遊。
晨起信筆
作者：姜特立
朝代：宋

老翁夜不寐，最愛晨起早。
既欣鄰雞鳴，更喜林烏噪。
紅日忽上窗，亟呼具衣襖。
下床一爐火，便覺春浩浩。
須臾盥洗罷，覺我神氣好。
鬚眉白如銀，大似商山皓。
因思履道賢，六十未爲老。
本朝六君子，二張同一趙。
陳杜與鄭公，富貴俱壽考。
嗟我亦何人，八十明年到。
不敢儗前賢，後來何足道。
糞丸誇隋珠，但可付一笑。
耳目幸聰明，時時吟續藁。
金釵雖零落，盃酒不草草。
晨起出門
作者：姜特立
朝代：宋

水繞芳堤雲繞山，數椽茅屋住中間。
神仙更自足官府，世上誰如此老閒。
晨起出门
作者：姜特立
朝代：宋
体裁：七言绝句

水绕芳堤云绕山，数椽茅屋住中间。神仙更自足官府，世上谁如此老閒。
晴云
作者：姜特立
朝代：宋

晴云行太虚，浩荡本无心。
随风忽变化，倏忽成古今。
卓尔起奇峯，万目竞瞻仰。
本自无心高，莫作有心想。
晴云
作者：姜特立
朝代：宋
体裁：古风

晴云行太虚，浩荡本无心。随风忽变化，倏忽成古今。卓尔起奇峰，万目竞瞻仰。本自无心高，莫作有心想。
晴雲
作者：姜特立
朝代：宋

晴雲行太虛，浩蕩本無心。
隨風忽變化，倏忽成古今。
卓爾起奇峯，萬目競瞻仰。
本自無心高，莫作有心想。
暇日叹日月之逾迈念吾生之几何感而成章
作者：姜特立
朝代：宋
体裁：古风

密移不自觉，猛省却堪惊。红颜去不返，白发来无情。劫秦气何用，袒汉力莫争。求胜竟无术，陶然任此生。
暇日叹日月之逾迈念吾生之几何感而成章
作者：姜特立
朝代：宋

密移不自觉，猛省却堪惊。
红颜去不返，白髮来无情。
劫秦气何用，袒汉力莫争。
求胜竟无术，陶然任此生。
暇日家人饋酒食
作者：姜特立
朝代：宋

王度清夷無忌諱，私家甘旨自充庖。
不須乞食歌姬院，自有佳人送酒肴。
暇日家人馈酒食
作者：姜特立
朝代：宋
体裁：七言绝句

王度清夷无忌讳，私家甘旨自充庖。不须乞食歌姬院，自有佳人送酒肴。
暇日歎日月之逾邁念吾生之幾何感而成章
作者：姜特立
朝代：宋

密移不自覺，猛省却堪驚。
紅顔去不返，白髮來無情。
劫秦氣何用，袒漢力莫爭。
求勝竟無術，陶然任此生。
暑退
作者：姜特立
朝代：宋

归卧林间十二春，心安日日是良辰。家居佛界清凉国，人住仙宫自在身。无事入山寻阮客，有时击壤助尧民。虽无高行追先隐，毕究田园乐亦真。
暑退
作者：姜特立
朝代：宋

归卧林间十二春，心安日日是良辰。
家居佛界清凉国，人住仙宫自在身。
无事入山寻阮客，有时击壤助尧民。
虽无高行追先隠，毕究田园乐亦真。
暑退
作者：姜特立
朝代：宋

归臣林间十二春，心安日日是良辰。家居佛界清凉国，人住仙宫自在身。无事入山寻阮客，有时击壤助尧民。虽无高行追先隐，毕究田园乐亦真。
暑退
作者：姜特立
朝代：宋

歸卧林間十二春，心安日日是良辰。
家居佛界清凉國，人住仙宮自在身。
無事入山尋阮客，有時擊壤助堯民。
雖無高行追先隠，畢究田園樂亦真。
暑退喜秋
作者：姜特立
朝代：宋

頹齡厭濁暑，瘦骨便清秋。
蓐收方回鑣，灝氣橫九州。
老鶴生精神，孤松鬰颼飀。
如飲寒露漿，貯以青瑶甌。
既蠲膏肓疾，復洗熱惱憂。
斟酌楚人賦，併作商聲謳。
暑退喜秋
作者：姜特立
朝代：宋

颓龄厌浊暑，瘦骨便清秋。蓐收方回镳，灏气横九州。老鹤生精神，孤松郁飕腮。如饮寒露浆，贮以青瑶瓯。既蠲膏肓疾，复洗热恼忧。斟酌楚人赋，并作商声讴。
暑退喜秋
作者：姜特立
朝代：宋

颓龄厌浊暑，瘦骨便清秋。蓐收方回镳，灏气横九州。老鹤生精神，孤松郁飕飗。如饮寒露浆，贮以青瑶瓯。既蠲膏肓疾，复洗热恼忧。斟酌楚人赋，并作商声讴。
暑退喜秋
作者：姜特立
朝代：宋

颓龄厌浊暑，瘦骨便清秋。
蓐收方回镳，灏气横九州。
老鹤生精神，孤松鬰飕飗。
如饮寒露浆，贮以青瑶瓯。
既蠲膏肓疾，復洗热恼忧。
斟酌楚人赋，併作商声讴。
暑退秋夜賞月
作者：姜特立
朝代：宋

冠巾暑退纔如律，詩酒交情不作踈。
今夕孤光清到骨，鏤冰裁玉滿林廬。
暑退秋夜赏月
作者：姜特立
朝代：宋

冠巾暑退才如律，诗酒交情不作疏。今夕孤光清到骨，镂冰裁玉满林庐。
暑退秋夜赏月
作者：姜特立
朝代：宋

冠巾暑退才如律，诗酒交清不作疏。今夕孤光清到骨，镂冰裁玉满林庐。
暑退秋夜赏月
作者：姜特立
朝代：宋

冠巾暑退纔如律，诗酒交情不作踈。
今夕孤光清到骨，镂冰裁玉满林庐。
暮年即事
作者：姜特立
朝代：宋

八十衰翁如小儿，爱餐梨栗作儿嬉。有时淡饮三杯酒，无事閒吟两首诗。还丹却老吾不知，头童齿豁一听之。但愿造物相扶持，寿考或可登期赜。
暮年即事
作者：姜特立
朝代：宋
体裁：古风

八十衰翁如小儿，爱餐梨栗作儿嬉。有时淡饮三杯酒，无事閒吟两首诗。还丹却老吾不知，头童齿豁一听之。但愿造物相扶持，寿考或可登期颐。
暮年即事
作者：姜特立
朝代：宋

八十衰翁如小兒，愛餐梨栗作兒嬉。
有時淡飲三盃酒，無事閒吟兩首詩。
還丹却老吾不知，頭童齒豁一聽之。
但願造物相扶持，壽考或可登期頤。
曉晴
作者：姜特立
朝代：宋

晴光弄曉色，雲物共昭回。
豈唯山川豁，覺我懷抱開。
便欲御泠風，飄颻跨蓬萊。
下視人世間，往往隔囂埃。
曩備員宮屬令旨畫箑覓詩字以金書
作者：姜特立
朝代：宋

時頒便面覓新詩，巧畫花枝作好題。
多謝東皇不嫌棄，親將仙手寫金泥。
曩备员宫属令旨画箑觅诗字以金书
作者：姜特立
朝代：宋
体裁：七言绝句

时颁便面觅新诗，巧画花枝作好题。多谢东皇不嫌弃，亲将仙手写金泥。
曳杖
作者：姜特立
朝代：宋

曳杖度林樾，晴光破衰顔。
好鳥忽相鳴，覺我身世閒。
身世誰自覺，此妙吾獨觀。
正以靜得之，樂哉天地寬。
曳杖
作者：姜特立
朝代：宋
体裁：古风

曳杖度林樾，晴光破衰颜。好鸟忽相鸣，觉我身世閒。身世谁自觉，此妙吾独观。正以静得之，乐哉天地宽。
書壽穴中石壽星背四言
作者：姜特立
朝代：宋

彼石何人，云是壽者。
作鎮斯宮，孰分真假。
以幻對幻，有同兒嬉。
他日啟扃，問爾是誰。
月
作者：姜特立
朝代：宋
体裁：五言绝句

万古长空月，亏盈不计年。魄生蟾共没，光满蛤同圆。
月
作者：姜特立
朝代：宋

萬古長空月，虧盈不計年。
魄生蟾共沒，光滿蛤同圓。
月下
作者：姜特立
朝代：宋

晚來暑退坐前墀，嫋嫋南薰動翠微。
便欲乘風遊汗漫，白雲頂上翫清輝。
月下
作者：姜特立
朝代：宋

晚来暑退坐前墀，嫋嫋南薰动翠微。便欲乘风游汗漫，白云顶上玩清辉。
月下
作者：姜特立
朝代：宋

晚来暑退坐前墀，袅袅南熏动翠微。
便欲乘风游汗漫，白云顶上翫清辉。
月下
作者：姜特立
朝代：宋

晚来暑退坐前墀，袅袅南薰动翠微。便欲乘风游汗漫，白云顶上玩清辉。
月俸至
作者：姜特立
朝代：宋

祿厚君恩重，才踈德性迂。
入門隨手散，不作守錢愚。
月俸至
作者：姜特立
朝代：宋

禄厚君恩得，才疏德性迂。入门随手散，不作守钱愚。
月俸至
作者：姜特立
朝代：宋

禄厚君恩重，才疏德性迂。入门随手散，不作守钱愚。
月俸至
作者：姜特立
朝代：宋

禄厚君恩重，才踈德性迂。
入门随手散，不作守钱愚。
有客
作者：姜特立
朝代：宋

有客訪山間，愁襟一笑寬。
青燈親軟語，薄酒緩清歡。
有客
作者：姜特立
朝代：宋
体裁：五言绝句

有客访山间，愁襟一笑宽。青灯亲软语，薄酒缓清欢。
有感
作者：姜特立
朝代：宋
体裁：七言绝句

六年归老掩柴扉，今日天涯有所思。山阻雪深无去路，凄凉只咏四愁诗。
有感
作者：姜特立
朝代：宋

六年歸老掩柴扉，今日天涯有所思。
山阻雪深無去路，凄凉只詠四愁詩。
有感
作者：姜特立
朝代：宋

少年如晓行，志意多閒佚。
老如夜还家，行李自迫怵。
向来轻寸阴，此去惜余日。
已往不可追，未来嗟莫失。
昔人秉烛游，不为杯中物。
有感
作者：姜特立
朝代：宋

少年如晓行，志意多閒佚。老如夜还家，行李自迫怵。向来轻寸阴，此去惜馀日。已往不可追，未来嗟莫失。昔人秉烛游，不为杯中物。
有感
作者：姜特立
朝代：宋

少年如晓行，志竟多閒佚。
老如夜还家，行李自迫怵。
向来轻寸阴，此去惜余日。
已往不可追，未来嗟莫失。
昔人秉烛游，不为杯中物。
有感
作者：姜特立
朝代：宋

少年如曉行，志意多閒佚。
老如夜還家，行李自迫怵。
向來輕寸陰，此去惜餘日。
已往不可追，未來嗟莫失。
昔人秉燭游，不爲杯中物。
有感
作者：姜特立
朝代：宋

巍峨厦屋起千间，更作朝廷第一官。几个得归仍得老，可怜一世不曾閒。
有感
作者：姜特立
朝代：宋

巍峩厦屋起千間，更作朝廷第一官。
幾箇得歸仍得老，可憐一世不曾閒。
有感
作者：姜特立
朝代：宋

巍峩厦屋起千间，更作朝廷第一官。
几箇得归仍得老，可怜一世不曾閒。
有感
作者：姜特立
朝代：宋

滴水添壶箭，跳丸叠崦嵫。
只夸颜似玉，不觉鬓成丝。
有感
作者：姜特立
朝代：宋

滴水添壶箭，跳丸叠崦嵫。只誇颜似玉，不觉鬓成丝。
有感
作者：姜特立
朝代：宋

滴水添壶箭，跳丸迭崦嵫。
只夸颜似玉，不觉鬓成丝。
有感
作者：姜特立
朝代：宋

滴水添壺箭，跳丸疊崦嵫。
只誇顔似玉，不覺鬢成絲。
朝中措
作者：姜特立
朝代：宋

十分天賦好精神。宮樣小腰身。迷卻陽城下蔡，未饒宋玉東鄰。不堪回首，高堂去夢，楚峽歸雲。從此好尋夫婿，有書頻寄鴻鱗。
朝中措
作者：姜特立
朝代：宋

如山堂上翠橫空。山影浪花中。夜夜林間明月，時時柳外清風。如今到此，け然萬事，無處情鍾。唯有尊前一笑，分明好個山翁。
朝中措
作者：姜特立
朝代：宋

芳林曲徑錦玲瓏。膩白借微紅。元是海棠標格，司花點化東風。端相渾似，玉真未醉，春思先慵。留取淺顰低笑，夜深翠幄輕籠。
朝中措 其三 和欧阳公韵
作者：姜特立
朝代：宋

如山堂上翠横空。山影浪花中。夜夜林间明月，时时柳外清风。如今到此，翛然万事，无处情钟。唯有尊前一笑，分明好个山翁。
朝中措·十分天赋好精神
作者：姜特立
朝代：宋
体裁：词

十分天赋好精神。
宫样小腰身。
迷却阳城下蔡，未饶宋玉东邻。
不堪回首，高堂去梦，楚峡归云。
从此好寻夫婿，有书频寄鸿鳞。
朝中措·如山堂上翠横空
作者：姜特立
朝代：宋
体裁：词

如山堂上翠横空。
山影浪花中。
夜夜林间明月，时时柳外清风。
如今到此，け然万事，无处情锺。
唯有尊前一笑，分明好个山翁。
朝中措·如山堂上翠横空
作者：姜特立
朝代：宋

如山堂上翠横空。山影浪花中。夜夜林间明月，时时柳外清风。如今到此，然万事，无处情钟。唯有尊前一笑，分明好个山翁。
朝中措（和欧阳公韵）
作者：姜特立
朝代：宋

如山堂上翠横空。山影浪花中。夜夜林间明月，时时柳外清风。如今到此，＿然万事，无处情钟。唯有尊前一笑，分明好个山翁。
朝中措（应令锦林檎）
作者：姜特立
朝代：宋
体裁：词

芳林曲径锦玲珑。腻白借微红。元是海棠标格，司花点化东风。端相浑似，玉真未醉，春思先慵。留取浅颦低笑，夜深翠幄轻笼。
朝中措（送人）
作者：姜特立
朝代：宋
体裁：词

十分天赋好精神。宫样小腰身。迷却阳城下蔡，未饶宋玉东邻。不堪回首，高唐去梦，楚峡归云。从此好寻夫婿，有书频寄鸿鳞。
朝云
作者：姜特立
朝代：宋

东坡真天人，万事早超悟。生死固了然，刀锯不足怖。方其谪岭海，负瓢歌道路。此已遗形骸，死埋随到处。朝云尔何人，从公不忍去。万里烟瘴深，此岂其羡慕。当时士大夫，反眼相背负。孰料祸患中，义行唯妾归。懿哉配坡公，清名照缣素。惠州松树林，不是小蛮墓。
朝云
作者：姜特立
朝代：宋
体裁：古风

东坡真天人，万事早超悟。生死固了然，刀锯不足怖。方其谪岭海，负瓢歌道路。此已遗形骸，死埋随到处。朝云尔何人，从公不忍去。万里烟瘴深，此岂有羡慕。当时士大夫，反眼相背负。孰料祸患中，义行唯妾妇。懿哉配坡公，清名照缣素。惠州松树林，不是小蛮墓。
朝雲
作者：姜特立
朝代：宋

東坡真天人，萬事早超悟。
生死固了然，刀鋸不足怖。
方其謫嶺海，負瓢歌道路。
此已遺形骸，死埋隨到處。
朝雲爾何人，從公不忍去。
萬里煙瘴深，此豈有羨慕。
當時士大夫，反眼相背負。
孰料禍患中，義行唯妾婦。
懿哉配坡公，清名照縑素。
惠州松樹林，不是小蠻墓。
木犀
作者：姜特立
朝代：宋

木芙蓉蕊未經霜，籬畔黄花尚歛房。
正冷落中才吐艷，不思量處猛聞香。
釀成雲壑澄清氣，滌盡炎鄉熱惱腸。
便欲架巢枝上宿，學他徐老愛花狂。
木犀
作者：姜特立
朝代：宋
体裁：七言律诗

木芙蓉蕊未经霜，篱畔黄花尚敛房。正冷落中才吐艳，不思量处猛闻香。酿成云壑澄清气，涤尽炎乡热恼肠。便欲架巢枝上宿，学他徐老爱花狂。
木犀
作者：姜特立
朝代：宋

木芙蓉蕊未经霜，篱畔黄花尚敛房。
正冷落中才吐艷，不思量处猛闻香。
酿成云壑澄清气，涤尽炎乡热恼肠。
便欲架巢枝上宿，学他徐老爱花狂。
木芙蓉
作者：姜特立
朝代：宋

商气正惨栗，商花忽红芳。
有如乍贫妇，犹饰盛时妆。
众自惊赏心，所见非所望。
此后少朱荣，寂寞橘柚黄。
木芙蓉
作者：姜特立
朝代：宋

美人㛹娟隔秋江，翠罗织裳楸叶光。
醉香艳粉凋斜阳，更使诗人感杏殤。
木芙蓉
作者：姜特立
朝代：宋

西风飒飒吹红兰，千林摇落无容颜。芙蓉花高猩血殷，烁烁对此红玉盘。冰霜骎骎花事寝，坐对此花须痛饮。安得蛮户千张机，为我织此明霞锦。商气正惨慄，商花忽红芳。有如乍贫妇，犹饰盛时妆。众目惊赏心，所见非所望。此后少朱荣，寂寞橘柚黄。
木芙蓉·其一
作者：姜特立
朝代：宋

西風颯颯吹紅蘭，千林摇落無容顔。
芙蓉花高猩血殷，爍爍對此紅玉盤。
冰霜駸駸花事寢，坐對此花須痛飲。
安得蠻戶千張機，爲我織此明霞錦。
木芙蓉·其一
作者：姜特立
朝代：宋
体裁：古风

西风飒飒吹红兰，千林摇落无容颜。芙蓉花高猩血殷，烁烁对此红玉盘。冰霜骎骎花事寝，坐对此花须痛饮。安得蛮户千张机，为我织此明霞锦。
木芙蓉·其三
作者：姜特立
朝代：宋

美人㛹娟隔秋江，翠罗织裳楸叶光。醉香艳粉凋斜阳，更使诗人感杏殇。
木芙蓉·其三
作者：姜特立
朝代：宋

美人㛹娟隔秋江，翠罗织裳楸叶光。
醉香艷粉凋斜阳，更使诗人感杏殇。
木芙蓉·其三
作者：姜特立
朝代：宋

美人㛹娟隔秋江，翠羅織裳楸葉光。
醉香艷粉凋斜陽，更使詩人感杏殤。
木芙蓉·其二
作者：姜特立
朝代：宋

商气正惨慄，商花忽红芳。有如乍贫妇，犹饰盛时妆。众目惊赏心，所见非所望。此后少朱荣，寂寞橘柚黄。
木芙蓉·其二
作者：姜特立
朝代：宋

商气正惨栗，商花忽红芳。
有如乍贫妇，犹饰盛时妆。
众目惊赏心，所见非所望。
此后少朱荣，寂寞橘柚黄。
木芙蓉·其二
作者：姜特立
朝代：宋

商氣正慘慄，商花忽紅芳。
有如乍貧婦，猶飾盛時妝。
衆目驚賞心，所見非所望。
此後少朱榮，寂寞橘柚黄。
李仲永墨梅
作者：姜特立
朝代：宋

写竹如草书，患俗不患清。画梅如相马，以骨不以形。墨君曩有文夫子，蝉腹蛇跗具生意。当时一派属苏公，雨叶风枝略相似。花光道人执天机，信手扫出孤山姿。陈玄幻却西子面，此妙俗士那能知。近时赏爱杨补之，补之妩媚不足奇。李生于梅却有得，高处自与前人敌。倒晕疏花出古心，暝云暗谷藏春色。我一见之三叹息，意足不暇形模索。君若欲求之点画，胡不去看江头千树白。
李仲永墨梅
作者：姜特立
朝代：宋

写竹如草书，患俗不患清。画梅如相马，以骨不以形。墨君曩有文夫子，蝉腹蛇跗具生意。当时一派属苏公，雨叶风枝略相似。花光道人执天机，信手扫出孤山姿。陈玄幻却西子面，此妙俗士那能知。近时赏爱杨补之，补之妩媚不足奇。李生於梅却有得，高处自与前人敌。倒晕疏花出古心，暝云暗谷藏春色。我一见之三叹息，意足不暇形模索。君若欲求之点画，胡不去看江头千树白。
李仲永墨梅
作者：姜特立
朝代：宋

写竹如草书，患俗不患清。
画梅如相马，以骨不以形。
墨君曩有文夫子，蝉腹蛇跗具生意。
当时一派属苏公，雨叶风枝畧相似。
花光道人执天机，信手扫出孤山姿。
陈玄幻却西子面，此妙俗士那能知。
近时赏爱杨补之，补之妩媚不足奇。
李生于梅却有得，高处自与前人敌。
倒晕踈花出古心，暝云暗谷藏春色。
我一见之三叹息，意足不暇形模索。
君若欲求之点画，胡不去看江头千树白。
李仲永墨梅
作者：姜特立
朝代：宋

寫竹如草書，患俗不患清。
畫梅如相馬，以骨不以形。
墨君曩有文夫子，蟬腹蛇跗具生意。
當時一派屬蘇公，雨葉風枝畧相似。
花光道人執天機，信手掃出孤山姿。
陳玄幻却西子面，此妙俗士那能知。
近時賞愛楊補之，補之嫵媚不足奇。
李生於梅却有得，高處自與前人敵。
倒暈踈花出古心，暝雲暗谷藏春色。
我一見之三歎息，意足不暇形模索。
君若欲求之點畫，胡不去看江頭千樹白。
村翁
作者：姜特立
朝代：宋
体裁：五言绝句

茅茨西日暖，翁媪自相依。不识鸳鸯意，双双作伴飞。
村翁
作者：姜特立
朝代：宋

茅茨西日暖，翁媼自相依。
不識鴛鴦意，雙雙作伴飛。
村翁
作者：姜特立
朝代：宋

茅茨西日肝，翁媪自相依。
不识鸳鸯意，双双作伴飞。
杨方叔过访送行
作者：姜特立
朝代：宋

遥传轩盖度西冈，亟返柴车喜欲狂。不惮除堂十夫费，且谋解榻半窗凉。归途送目云千叠，别夜寻诗月一方。何日重来慰牢落，梅山花发待传觞。
杨方叔过访送行
作者：姜特立
朝代：宋

遥传轩盖度西冈，亟返柴车喜欲狂。
不惮除堂十夫费，且谋解榻半窗凉。
归途送目云千垒，别夜寻诗月一方。
何日重来慰牢落，梅山花发待传觞。
杨方叔过访送行
作者：姜特立
朝代：宋

遥传轩盖度西冈，亟返柴车喜欲狂。
不惮除堂十夫费，且谋解榻半窗凉。
归途送目云千迭，别夜寻诗月一方。
何日重来慰牢落，梅山花发待传觞。
杨诚斋作日屋名小旸谷次其韵
作者：姜特立
朝代：宋

旋规旸谷敌霜天，掩映金乌上紫烟。困睡不愁挥瓮肘，坐吟无复耸诗肩。
杨诚斋作日屋名小旸谷次其韵
作者：姜特立
朝代：宋

旋规旸谷敌霜天，掩映金乌上紫烟。
困睡不愁挥瓮肘，坐吟无復耸诗肩。
杨诚斋作日屋名小晹谷次其韵
作者：姜特立
朝代：宋

旋规晹谷敌霜天，掩映金乌上紫烟。困睡不愁挥瓮付，坐吟无复耸诗肩。
東坡
作者：姜特立
朝代：宋

文章聲價有東坡，歲晚親逢春夢婆。
一聞千悟無餘事，背負大瓢還唱歌。
惜哉龍眠不好事，不爲寫作東坡海外郊行圖。
東坡除夜三十九遂引樂天行年三十九歲暮日斜時之句賦詩余亦於生朝有感
作者：姜特立
朝代：宋

昔人三十九，已歎日斜時。
吾今七十六，屈指一倍之。
豈唯桑榆晚，正自入崦嵫。
灰中炭暗盡，豈不心自知。
且飲生朝酒，更賦梅山詩。
松石歌壽皇太子殿下
作者：姜特立
朝代：宋

萬生總總各殊稟，中間變化通希夷。
大椿一萬八千歲，蟠桃結實千年期。
雖云閲世最久遠，要自與物同推移。
不如長松老爲石，仙家舊事尤瓌奇。
嘗聞道士馬自然，曾見天寶觀前屈鐵枝。
指云此木三千年，去後合變堅凝姿。
當時山上五里松，龍拏虎蹲相與蛻化無餘遺。
六丁夜半奉玉敕，雷公䃸磹轟取之。
陽侯河伯亦好事，洪濤巨浪移荒陂。
至今空山斷壑所，遺者一塊未許千金窺。
壺山柏木不足道，康干節理由人爲。
何如此石最耐久，萬年千載無成虧。
上不爲女媧補天闕，下不爲顓皇搘地維。
直將送似廣成子，日與西母對坐同盤嬉。
蓬萊海水會清淺，廣成之壽無窮時。
松石歌寿皇太子殿下
作者：姜特立
朝代：宋

万生总总各殊廪，中间变化通希夷。大椿一万八千岁，蟠桃结实千年期。虽云阅世最久远，要自与物同推移。不如长松老为石，仙家旧家尤环奇。尝闻道士马自然，曾见天宝观前屈铁枝。指云此木三千年，去后合变坚凝姿。当时山上五里松，龙拿虎蹲相与蜕化无余遗。六丁夜半奉玉敕，雷公{谶言换石}磹轰取之。阳侯河伯好事，洪涛巨浪移荒陂。至今空山断壑所，遗者一块未许午金窥。壶山柏木不足道，康干节理由人为。何如此石最耐久，万年千载无成亏。上不为女娲补天阙，下不为颛皇搘地维。直将送似广成子，日与西母对坐同盘嬉。蓬莱海水会清浅，广成之寿无穷时。
松石歌寿皇太子殿下
作者：姜特立
朝代：宋

万生总总各殊禀，中间变化通希夷。大椿一万八千岁，蟠桃结实千年期。虽云阅世最久远，要自与物同推移。不如长松老为石，仙家旧事尤瑰奇。尝闻道士马自然，曾见天宝观前屈铁枝。指云此木三千年，去后合变坚凝姿。当时山上五里松，龙拿虎蹲相与蜕化无馀遗。六丁夜半奉玉敕，雷公䃸磹轰取之。阳侯河伯亦好事，洪涛巨浪移荒陂。至今空山断壑所，遗者一块未许千金窥。壶山柏木不足道，康干节理由人为。何如此石最耐久，万年千载无成亏。上不为女娲补天阙，下不为颛皇支地维。直将送似广成子，日与西母对坐同盘嬉。蓬莱海水会清浅，广成之寿无穷时。
松石歌寿皇太子殿下
作者：姜特立
朝代：宋

万生总总各殊禀，中间变化通希夷。
大椿一万八千岁，蟠桃结实千年期。
虽云阅世最久远，要自与物同推移。
不如长松老为石，仙家旧事尤瓌奇。
尝闻道士马自然，曾见天宝观前屈铁枝。
指云此木三千年，去后合变坚凝姿。
当时山上五里松，龙拏虎蹲相与蜕化无余遗。
六丁夜半奉玉敕，雷公䃸磹轰取之。
阳侯河伯亦好事，洪涛巨浪移荒陂。
至今空山断壑所，遗者一块未许千金窥。
壶山柏木不足道，康干节理由人为。
何如此石最耐久，万年千载无成亏。
上不为女娲补天阙，下不为颛皇搘地维。
直将送似广成子，日与西母对坐同盘嬉。
蓬莱海水会清浅，广成之寿无穷时。
极目亭有怀韩常伯
作者：姜特立
朝代：宋

先生种柳已居围，柳外孤亭但夕晖。
如觉隐侯前日去，不知丁令几时归。
云帆夜夜沙头落，风叶年年城上飞。
吊古登临仰词伯，苦吟精思入幽微。
极目亭有怀韩常伯
作者：姜特立
朝代：宋

先生种柳已成围，柳外孤亭但夕晖。如觉隐侯前日去，不知丁令几时归。云帆夜夜沙头落，风叶年年城上飞。吊古登临仰词伯，苦吟精思入幽微。
极目亭有怀韩常伯
作者：姜特立
朝代：宋

先生种柳已成围，柳外孤亭但夕晖。
如觉隠侯前日去，不知丁令几时归。
云帆夜夜沙头落，风叶年年城上飞。
弔古登临仰词伯，苦吟精思入幽微。
林和叔山园九咏 其八 鸥渚
作者：姜特立
朝代：宋

归来林下久忘机，表里虚明更不疑。俯仰自知无愧怍，此心何止白鸥知。
林和叔山园九咏·娱老
作者：姜特立
朝代：宋
体裁：七言绝句

老来何事可娱嬉，堂枕崔嵬瞰绿漪。自有山光并水色，不须花貌与蛾眉。
林和叔山园九咏·安坻
作者：姜特立
朝代：宋
体裁：七言绝句

规创仙舟傍水涯，搜名揭榜号安坻。于今措足如平地，无复风波十二时。
林和叔山园九咏·安坻
作者：姜特立
朝代：宋

规创仙舟傍水涯，搜名揭榜号安坻。于今措足如平地，无复风波十二时。老来何事可娱嬉，堂枕崔嵬瞰绿漪。自有山光并水色，不须花貌与蛾眉。江山静处远红尘，出郭肩舆意自真。西望市喧声合处，中间几个是閒人。横身障簏又何痴，睡听朝鸡欲晓时。唯有先生无一事，偶来閒坐数花枝。流水桃花几换春，花溪溪上好栖真。此中自有神仙伴，不是秦时避世人。坡仙独乐赋新诗，秀野于公两得之。山卉名花同一囿，调元妙手本无私。龟壳浮游不问津，壶中日月自长春。向来橘隐商山乐，今日中间添一人。归来林下久忘机，表里虚明更不疑。俯仰自知无愧怍，此心何止白鸥知。翠茎绿荫散高冈，老气峥嵘耐雪霜。不独清虚符有德，紫绷才脱便馨香。
林和叔山园九咏·安坻
作者：姜特立
朝代：宋

规创仙舟傍水涯，搜名揭榜号安坻。
于今措足如平地，无復风波十二时。
林和叔山园九咏·数花
作者：姜特立
朝代：宋
体裁：七言绝句

横身障簏又何痴，睡听朝鸡欲晓时。唯有先生无一事，偶来閒坐数花枝。
林和叔山园九咏·秀野
作者：姜特立
朝代：宋
体裁：七言绝句

坡仙独乐赋新诗，秀野于公两得之。山卉名花同一囿，调元妙手本无私。
林和叔山园九咏·秀野
作者：姜特立
朝代：宋

坡仙独乐赋新诗，秀野於公两得之。山卉名花同一囿，调元妙手本无私。
林和叔山园九咏·细香
作者：姜特立
朝代：宋

翠茎绿荫散高冈，老气峥嵘耐雪霜。
不独清虚符有德，紫綳纔脱便馨香。
林和叔山园九咏·细香
作者：姜特立
朝代：宋
体裁：七言绝句

翠茎绿荫散高冈，老气峥嵘耐雪霜。不独清虚符有德，紫绷才脱便馨香。
林和叔山园九咏·西望
作者：姜特立
朝代：宋
体裁：七言绝句

江山静处远红尘，出郭肩舆意自真。西望市喧声合处，中间几个是閒人。
林和叔山园九咏·西望
作者：姜特立
朝代：宋

江山静处远红尘，出郭肩舆意自真。
西望市喧声合处，中间几箇是閒人。
林和叔山园九咏·霜余
作者：姜特立
朝代：宋
体裁：七言绝句

龟壳浮游不问津，壶中日月自长春。向来橘隐商山乐，今日中间添一人。
林和叔山园九咏·霜余
作者：姜特立
朝代：宋

龟殻浮游不问津，壶中日月自长春。
向来橘隠商山乐，今日中间添一人。
林和叔山园九咏·霞隠
作者：姜特立
朝代：宋
体裁：七言绝句

流水桃花几换春，花溪溪上好栖真。此中自有神仙伴，不是秦时避世人。
林和叔山园九咏·鸥渚
作者：姜特立
朝代：宋

归来林下久忘机，表裏虚明更不疑。
俯仰自知无愧怍，此心何止白鸥知。
林和叔山园九咏·鸥渚
作者：姜特立
朝代：宋

归来林下久忘机，表里虚明更不疑。俯仰自知无愧作，此心何止白鸥知。
林和叔山園九詠·娛老
作者：姜特立
朝代：宋

老來何事可娛嬉，堂枕崔嵬瞰綠漪。
自有山光并水色，不須花貌與蛾眉。
林和叔山園九詠·安坻
作者：姜特立
朝代：宋

規創仙舟傍水涯，搜名揭榜號安坻。
于今措足如平地，無復風波十二時。
林和叔山園九詠·數花
作者：姜特立
朝代：宋

橫身障簏又何癡，睡聽朝雞欲曉時。
唯有先生無一事，偶來閒坐數花枝。
林和叔山園九詠·秀野
作者：姜特立
朝代：宋

坡仙獨樂賦新詩，秀野於公兩得之。
山卉名花同一囿，調元妙手本無私。
林和叔山園九詠·細香
作者：姜特立
朝代：宋

翠莖綠蔭散高岡，老氣崢嶸耐雪霜。
不獨清虛符有德，紫綳纔脫便馨香。
林和叔山園九詠·西望
作者：姜特立
朝代：宋

江山靜處遠紅塵，出郭肩輿意自真。
西望市喧聲合處，中間幾箇是閒人。
林和叔山園九詠·霜餘
作者：姜特立
朝代：宋

龜殻浮游不問津，壺中日月自長春。
向來橘隠商山樂，今日中間添一人。
林和叔山園九詠·霞隠
作者：姜特立
朝代：宋

流水桃花幾換春，花溪溪上好棲真。
此中自有神仙伴，不是秦時避世人。
林和叔山園九詠·鷗渚
作者：姜特立
朝代：宋

歸來林下久忘機，表裏虛明更不疑。
俯仰自知無愧怍，此心何止白鷗知。
林欽之主簿輓章
作者：姜特立
朝代：宋

敬讀銘鎸語，遥知磊落胸。
義襟如郭震，豪氣似元龍。
萬里摧車軸，三春折澗松。
天雖不可問，餘慶後人鍾。
林钦之主簿挽章
作者：姜特立
朝代：宋

敬读铭镌语，遥知磊落胸。主襟如郭震，豪气似元龙。万里摧车轴，三春折涧松。天虽不可问，余庆后人钟。
林钦之主簿挽章
作者：姜特立
朝代：宋

敬读铭镌语，遥知磊落胸。义襟如郭震，豪气似元龙。万里摧车轴，三春折涧松。天虽不可问，馀庆后人钟。
林钦之主簿輓章
作者：姜特立
朝代：宋

敬读铭镌语，遥知磊落胸。
义襟如郭震，豪气似元龙。
万里摧车轴，三春折涧松。
天虽不可问，余庆后人钟。
柳
作者：姜特立
朝代：宋
体裁：七言绝句

森森万木势峥嵘，千尺孤标更上征。惟有柳丝低拂路，腰支憔悴为多情。
柳
作者：姜特立
朝代：宋

森森萬木勢崢嶸，千尺孤標更上征。
惟有柳絲低拂路，腰支憔悴爲多情。
柳
作者：姜特立
朝代：宋

長條攀折歎離披，底事人間管別離。
何似龍津通御氣，建章宮裏鬭腰支。
柳
作者：姜特立
朝代：宋

长条攀折叹离披，底事人间管别离。
何似龙津通御气，建章宫裏斗腰支。
柳
作者：姜特立
朝代：宋

长条攀折叹离披，底事人间管别离。何似龙津通御气，建章宫里斗腰支。
柳
作者：姜特立
朝代：宋

长条攀折叹离披，底事人间管别离。何惟龙津能御气，建章宫里斗腰支。
柳絮
作者：姜特立
朝代：宋
体裁：七言绝句

随风弄日碎春云，扑户穿帷恼杀人。底事飘扬少拘束，爱将豪纵去酬春。
柳絮
作者：姜特立
朝代：宋

隨風弄日碎春雲，撲戶穿帷惱殺人。
底事飄揚少拘束，愛將豪縱去酬春。
梅山
作者：姜特立
朝代：宋

欲識梅山境，回環列萬峯。
朱門依綠水，粉堵出青松。
梅山
作者：姜特立
朝代：宋

欲识梅山境，回环列万峯。
朱门依绿水，粉堵出青松。
梅山
作者：姜特立
朝代：宋
体裁：五言绝句

欲识梅山境，回环列万峰。朱门依绿水，粉堵出青松。
楊方叔過訪送行
作者：姜特立
朝代：宋

遥傳軒蓋度西岡，亟返柴車喜欲狂。
不憚除堂十夫費，且謀解榻半窗凉。
歸途送目雲千疊，別夜尋詩月一方。
何日重來慰牢落，梅山花發待傳觴。
楊誠齋作日屋名小暘谷次其韻
作者：姜特立
朝代：宋

旋規暘谷敵霜天，掩映金烏上紫烟。
困睡不愁揮甕肘，坐吟無復聳詩肩。
極目亭有懷韓常伯
作者：姜特立
朝代：宋

先生種柳已成圍，柳外孤亭但夕暉。
如覺隠侯前日去，不知丁令幾時歸。
雲帆夜夜沙頭落，風葉年年城上飛。
弔古登臨仰詞伯，苦吟精思入幽微。
楼安抚挽诗
作者：姜特立
朝代：宋

花溪溪水出仙源，正对枢臣旧戟门。聊把一麾随宦牒，只寻三径乐丘园。传家远继东楼国，好客长开北海尊。胸次魁奇无一物，百年厚德畀儿孙。
楼安抚挽诗
作者：姜特立
朝代：宋

花溪溪水出仟源，正对枢臣旧戟门。聊把一麾随宦牒，只寻三径乐丘园。传家远继东楼国，好客长开北海尊。胸次魁奇无一物，百年厚德畀儿孙。
楼安抚輓诗
作者：姜特立
朝代：宋

花溪溪水出僊源，正对枢臣旧戟门。
聊把一麾随宦牒，只寻三径乐丘园。
传家远继东楼国，好客长开北海尊。
胸次魁奇无一物，百年厚德畀儿孙。
樓安撫輓詩
作者：姜特立
朝代：宋

花溪溪水出僊源，正對樞臣舊戟門。
聊把一麾隨宦牒，只尋三徑樂丘園。
傳家遠繼東樓國，好客長開北海尊。
胸次魁奇無一物，百年厚德畀兒孫。
次人韵思弟
作者：姜特立
朝代：宋
体裁：七言律诗

二陆双飞共一班，士龙何事别长安。故园花鸟应无恙，胜日樽罍且自宽。春草梦回诗思好，暮荆风急客衣寒。苕溪一水苍茫外，无限相思入倚栏。
次人韻思弟
作者：姜特立
朝代：宋

二陸雙飛共一班，士龍何事別長安。
故園花鳥應無恙，勝日樽罍且自寬。
春草夢回詩思好，暮荆風急客衣寒。
苕溪一水蒼茫外，無限相思入倚欄。
次杨丈喜雨
作者：姜特立
朝代：宋
体裁：七言绝句

银竹森森度翠林，惰龙不用血蹄涔。仓箱且为农夫庆，敢说祠官俸有金。
次杨丈喜雨
作者：姜特立
朝代：宋

银笔森森度翠林，惰龙不用血蹄涔。仓箱且为农夫庆，敢说祠官俸有金。
次杨元会白莲二首
作者：姜特立
朝代：宋

月为精彩雪为肤，翠盖迎风漾绿珠。我欲褰裳赊一顾，能回玉面向人无。不御铅华似洛妃，清虚全与道相宜。月明何处回仙驾，独立沙头尔许时。
次杨元会白莲二首·其一
作者：姜特立
朝代：宋
体裁：七言绝句

月为精彩雪为肤，翠盖迎风漾绿珠。我欲褰裳赊一顾，能回玉面向人无。
次杨元会白莲二首·其二
作者：姜特立
朝代：宋
体裁：七言绝句

不御铅华似洛妃，清虚全与道相宜。月明何处回仙驾，独立沙头尔许时。
次楊丈喜雨
作者：姜特立
朝代：宋

銀竹森森度翠林，惰龍不用血蹄涔。
倉箱且爲農夫慶，敢說祠官俸有金。
次楊元會白蓮二首·其一
作者：姜特立
朝代：宋

月爲精彩雪爲膚，翠蓋迎風漾綠珠。
我欲褰裳賒一顧，能回玉面向人無。
次楊元會白蓮二首·其二
作者：姜特立
朝代：宋

不御鉛華似洛妃，清虛全與道相宜。
月明何處回仙駕，獨立沙頭爾許時。
次洪监簿惠诗韵五首
作者：姜特立
朝代：宋

相逢可恨十年迟，针芥相投更不疑。从此诗筒数来往，不须千里寄相思。新诗三复用功深，始信今人有古心。斗叶俪花儿辈事，唱高庙瑟有遗音。自古诗人失意多，偶然岁晚慰蹉跎。如今世味都如蜡，水际林间自日哦。三洪文字照乾坤，小谢风流笔力存。悟解向人难举似，见花微笑自忘言。莫嗟官路昧通津，举世滔滔岂识真。早晚青云如直上，正须文字为藩身。
次洪监簿惠诗韵五首·其一
作者：姜特立
朝代：宋

相逢可恨十年迟，鍼芥相投更不疑。
从此诗筒数来往，不须千里寄相思。
次洪监簿惠诗韵五首·其一
作者：姜特立
朝代：宋

相逢可恨十年迟，针芥相投更不疑。从此诗筒数来往，不须千里寄相思。
次洪监簿惠诗韵五首·其三
作者：姜特立
朝代：宋
体裁：七言绝句

自古诗人失意多，偶然岁晚慰蹉跎。如今世味都如蜡，水际林间自日哦。
次洪监簿惠诗韵五首·其二
作者：姜特立
朝代：宋

新诗三复用功深，始信今人有古心。斗叶俪花儿辈事，唱高庙瑟有遗音。
次洪监簿惠诗韵五首·其二
作者：姜特立
朝代：宋

新诗三復用功深，始信今人有古心。
斗叶俪花儿辈事，唱高庙瑟有遗音。
次洪监簿惠诗韵五首·其五
作者：姜特立
朝代：宋
体裁：七言绝句

莫嗟官路昧通津，举世滔滔岂识真。早晚青云如直上，正须文字为藩身。
次洪监簿惠诗韵五首·其四
作者：姜特立
朝代：宋
体裁：七言绝句

三洪文字照乾坤，小谢风流笔力存。悟解向人难举似，见花微笑自忘言。
次洪监簿惠诗韵五首·其四
作者：姜特立
朝代：宋

三洪文字照干坤，小谢风流笔力存。
悟解向人难举似，见花微笑自忘言。
次洪監簿惠詩韻五首·其一
作者：姜特立
朝代：宋

相逢可恨十年遲，鍼芥相投更不疑。
從此詩筒數來往，不須千里寄相思。
次洪監簿惠詩韻五首·其三
作者：姜特立
朝代：宋

自古詩人失意多，偶然歲晚慰蹉跎。
如今世味都如蠟，水際林間自日哦。
次洪監簿惠詩韻五首·其二
作者：姜特立
朝代：宋

新詩三復用功深，始信今人有古心。
鬭葉儷花兒輩事，唱高廟瑟有遺音。
次洪監簿惠詩韻五首·其五
作者：姜特立
朝代：宋

莫嗟官路昧通津，舉世滔滔豈識真。
早晚青雲如直上，正須文字爲藩身。
次洪監簿惠詩韻五首·其四
作者：姜特立
朝代：宋

三洪文字照乾坤，小謝風流筆力存。
悟解向人難舉似，見花微笑自忘言。
次石魚
作者：姜特立
朝代：宋

君不見隴州石魚生地下，中有鰌鯽皆同化。
又不見衡湘石魚生山中，魚身鱗鬣俱如畫。
世間何獨此石爲魚形，石蛇石蟹皆如生。
蝦蟇口吻酷肖似，螬蠐蠕動幾能行。
悠悠荒怪不可考，吾意造物初無情。
陰陽融結亦偶爾，俗智詎可窺杳冥。
葉君得此不足惜，君自川嶽儲英靈。
來春禹浪忽變化，頭角天上看崢嶸。
此時回首視此石，棄置殆與砂礫并。
次石鱼
作者：姜特立
朝代：宋

君不见陇州石鱼生地下，中有鰌鲫皆同化。又不见衡湘石鱼生山中，鱼身鳞鬣俱如画。世间何独此石为鱼形，石蛇石蟹皆如生。虾蟆口吻酷肖似，螬蛴动几能行。悠悠荒怪不可考，吾意造物初无情。阴阳融结亦偶尔，俗智讵可窥杳冥。叶君得此不足惜，君自川岳储英灵。来春禹浪忽变化，头角天上看峥嵘。此时回首视此石，弃置殆与砂砾并。
次石鱼
作者：姜特立
朝代：宋
体裁：古风

君不见陇州石鱼生地下，中有鰌鲫皆同化。又不见衡湘石鱼生山中，鱼身鳞鬣俱如画。世间何独此石为鱼形，石蛇石蟹皆如生。虾蟆口吻酷肖似，螬蛴蠕动几能行。悠悠荒怪不可考，吾意造物初无情。阴阳融结亦偶尔，俗智讵可窥杳冥。叶君得此不足惜，君自川岳储英灵。来春禹浪忽变化，头角天上看峥嵘。此时回首视此石，弃置殆与砂砾并。
次石鱼
作者：姜特立
朝代：宋

君不见陇州石鱼生地下，中有鰌鲫皆同化。
又不见衡湘石鱼生山中，鱼身鳞鬣俱如画。
世间何独此石为鱼形，石蛇石蟹皆如生。
虾蟇口吻酷肖似，螬蛴蠕动几能行。
悠悠荒怪不可考，吾意造物初无情。
阴阳融结亦偶尔，俗智讵可窥杳冥。
叶君得此不足惜，君自川岳储英灵。
来春禹浪忽变化，头角天上看峥嵘。
此时回首视此石，弃置殆与砂砾并。
次石鱼
作者：姜特立
朝代：宋

君不见陇州石鱼生地下，中有鳅鲫皆同化。又不见衡湘石鱼生山中，鱼身鳞鬣俱如画。世间何独此石为鱼形，石蛇石蟹皆如生。虾蟆口吻酷肖似，螬蛴蠕动几能行。悠悠荒怪不可考，吾意造物初无情。阴阳融结亦偶尔，俗智讵可窥杳冥。叶君得此不足惜，君自川岳储英灵。来春禹浪忽变化，头角天上看峥嵘。此时回首视此石，弃置殆与砂砾并。
次韵仲志荷珠
作者：姜特立
朝代：宋

观彼雨中荷，跳珠自涓滴。初集尚端停，稍多还倚侧。虚明是本体，不受世钻刻。初疑鲛人泣，泪向盘中掷。又疑石笋街，抛洒天不惜。但见漾玻瓈，讵容登几格。高低相依映，倾泻才咫尺。浏漓丹砂汞，晃荡摩尼色。照乘傥见收，价恐千金直。日乾风势定，泯若无留迹。固知造化巧，又似儿女剧。
次韵仲志荷珠
作者：姜特立
朝代：宋

观彼雨中荷，跳珠自涓滴。
初集尚端停，稍多还倚侧。
虚明是本体，不受世钻刻。
初疑鲛人泣，泪向盘中掷。
又疑石笋街，抛洒天不惜。
但见漾玻瓈，讵容登几格。
高低相依映，倾泻才咫尺。
浏灕丹砂汞，晃荡摩尼色。
照乘傥见收，价恐千金直。
日干风势定，泯若无留迹。
固知造化巧，又似儿女剧。
次韵仲志荷珠
作者：姜特立
朝代：宋

观彼雨中荷，跳珠自涓滴。初集尚端停，稍多远倚侧。虚明是本体，不受世鑽刻。初疑鲛人泣，泪向盘中掷。又疑石笋街，抛洒天不惜。但见漾玻瓈，讵容登几格。高低相依映，倾泻才咫尺。浏漓丹砂汞，晃荡摩尼色。照乘傥见收，价恐千金直。日乾风势定，泯若无留迹。固知造化巧，又似儿女剧。
次韵岩桂
作者：姜特立
朝代：宋
体裁：七言绝句

浓香透彻泥丸顶，更恼诗肠卒未休。安得此花长不老，尽回四序作清秋。
次韵巖桂
作者：姜特立
朝代：宋

濃香透徹泥丸頂，更惱詩腸卒未休。
安得此花長不老，盡回四序作清秋。
次韵木犀
作者：姜特立
朝代：宋

老火西馳燒鄧林，此花孤絕更清深。
犀紋隠隠通肌骨，羽葆層層間彩金。
殘蕊尚堪然古鼎，生香長得汎秋砧。
形容盡入詩人筆，不爲唐賢歎陸沉。
次韵木犀
作者：姜特立
朝代：宋

老火西驰烧邓林，此花孤绝更清深。犀纹隐隐通肌骨，羽葆层层间彩金。残蕊尚堪然古鼎，生香长得汎秋砧。形容尽入寺人笔，不为唐贤吹陆沉。
次韵木犀
作者：姜特立
朝代：宋

老火西驰烧邓林，此花孤绝更清深。犀纹隐隐通肌骨，羽葆层层间彩金。残蕊尚堪然古鼎，生香长得汎秋砧。形容尽入诗人笔，不为唐贤叹陆沉。
次韵木犀
作者：姜特立
朝代：宋

老火西驰烧邓林，此花孤绝更清深。
犀纹隠隠通肌骨，羽葆层层间彩金。
残蕊尚堪然古鼎，生香长得泛秋砧。
形容尽入诗人笔，不为唐贤叹陆沉。
次韵汤宽仲惠四季木犀清烈妙甚
作者：姜特立
朝代：宋
体裁：七言绝句

一岁常随斗柄回，四时各占一时开。仙娥别有栽培术，长与山翁荐寿杯。
次韵秋日五首
作者：姜特立
朝代：宋

四山秋色冷银床，燕坐高斋兴味长。何物与公堪比德，寒花晚节最馨香。冉冉寒云滃晓扉，涓涓坠露滴秋衣。兴来倚杖看苍石，无限空山木叶飞。振衣云岫一襟风，送目霜天万里鸿。好赋远游挥八极，知公胸次小区中。木落山寒境更幽，世间万事入搔头。何人为广秋声赋，我欲归田蚤晚休。不须乐府说无愁，不用尊前著杜秋。已把宦情同嚼蜡，更将世事等藏钩。
次韵秋日五首
作者：姜特立
朝代：宋

振衣云岫一襟风，送目霜天恨里鸿。好赋远游挥八极，知公胸次小区中。
次韵秋日五首·其一
作者：姜特立
朝代：宋

四山秋色冷銀牀，燕坐高齋興味長。
何物與公堪比德，寒花晚節最馨香。
次韵秋日五首·其一
作者：姜特立
朝代：宋
体裁：七言绝句

四山秋色冷银床，燕坐高斋兴味长。何物与公堪比德，寒花晚节最馨香。
次韵秋日五首·其三
作者：姜特立
朝代：宋
体裁：七言绝句

振衣云岫一襟风，送目霜天万里鸿。好赋远游挥八极，知公胸次小区中。
次韵秋日五首·其三
作者：姜特立
朝代：宋

振衣雲岫一襟風，送目霜天萬里鴻。
好賦遠遊揮八極，知公胸次小區中。
次韵秋日五首·其二
作者：姜特立
朝代：宋
体裁：七言绝句

冉冉寒云滃晓扉，涓涓坠露滴秋衣。兴来倚杖看苍石，无限空山木叶飞。
次韵秋日五首·其二
作者：姜特立
朝代：宋

冉冉寒雲滃曉扉，涓涓墜露滴秋衣。
興來倚杖看蒼石，無限空山木葉飛。
次韵秋日五首·其五
作者：姜特立
朝代：宋

不須樂府說無愁，不用尊前著杜秋。
已把宦情同嚼蠟，更將世事等藏鈎。
次韵秋日五首·其五
作者：姜特立
朝代：宋

不须乐府说无愁，不用尊前着杜秋。
已把宦情同嚼蜡，更将世事等藏鈎。
次韵秋日五首·其五
作者：姜特立
朝代：宋

不须乐府说无愁，不用尊前著杜秋。已把宦情同嚼蜡，更将世事等藏钩。
次韵秋日五首·其四
作者：姜特立
朝代：宋

木落山寒境更幽，世間萬事入搔頭。
何人爲廣秋聲賦，我欲歸田蚤晚休。
次韵秋日五首·其四
作者：姜特立
朝代：宋
体裁：七言绝句

木落山寒境更幽，世间万事入搔头。何人为广秋声赋，我欲归田蚤晚休。
次韵陆郎中
作者：姜特立
朝代：宋
体裁：七言律诗

亟报门前寄好音，炯然书札照家林。兴来自说宦情薄，诗到方知秋思深。临老读书因教子，闭门扪虱为搜吟。当今大笔如君少，未用深藏叹陆沈。
次韵陆郎中
作者：姜特立
朝代：宋

亟报门前寄好音，炯然书札照家林。
兴来自说宦情薄，诗到方知秋思深。
临老读书因教子，闭门扪蝨为搜吟。
当今大笔如君少，未用深藏嘆陆沈。
次韵黄司理
作者：姜特立
朝代：宋

龙墀射策笔如神，马首哦诗句益新。
忽捧名篇端有意，欲求强对恐无人。
浸淫汉魏知追古，摸索曹刘已识真。
荀氏八龙谁最着，慈明头角在云津。
次韵黄司理
作者：姜特立
朝代：宋
体裁：七言律诗

龙墀射策笔如神，马首哦诗句益新。忽捧名篇端有意，欲求强对恐无人。浸淫汉魏知追古，摸索曹刘已识真。荀氏八龙谁最著，慈明头角在云津。
次韻仲志荷珠
作者：姜特立
朝代：宋

觀彼雨中荷，跳珠自涓滴。
初集尚端停，稍多還倚側。
虛明是本體，不受世鑽刻。
初疑鮫人泣，淚向盤中擲。
又疑石筍街，拋灑天不惜。
但見漾玻瓈，詎容登几格。
高低相依映，傾瀉才咫尺。
瀏灕丹砂汞，晃蕩摩尼色。
照乘儻見收，價恐千金直。
日乾風勢定，泯若無留迹。
固知造化巧，又似兒女劇。
次韻湯寬仲惠四季木犀清烈妙甚
作者：姜特立
朝代：宋

一歲常隨斗柄回，四時各占一時開。
仙娥別有栽培術，長與山翁薦壽杯。
次韻陸郎中
作者：姜特立
朝代：宋

亟報門前寄好音，炯然書札照家林。
興來自說宦情薄，詩到方知秋思深。
臨老讀書因教子，閉門捫蝨爲搜吟。
當今大筆如君少，未用深藏嘆陸沈。
次韻黄司理
作者：姜特立
朝代：宋

龍墀射策筆如神，馬首哦詩句益新。
忽捧名篇端有意，欲求强對恐無人。
浸淫漢魏知追古，摸索曹劉已識真。
荀氏八龍誰最著，慈明頭角在雲津。
欲雪
作者：姜特立
朝代：宋

啸侣饥鸢愁古木，啅羣冻雀聚踈篱。
一庭寒意沉沉静，正是江天欲雪时。
欲雪
作者：姜特立
朝代：宋
体裁：七言绝句

啸侣饥鸢愁古木，啅群冻雀聚疏篱。一庭寒意沉沉静，正是江天欲雪时。
欲雪
作者：姜特立
朝代：宋

嘯侶饑鳶愁古木，啅羣凍雀聚踈籬。
一庭寒意沉沉靜，正是江天欲雪時。
歌丰年
作者：姜特立
朝代：宋

稔岁非常岁，时时雾雨并。陂塘留夜月，涧欲泻秋声。卧裌惊宵冷，披纱怯晓清。水泉俱自足，阡陌更无争。荷锸疏余浸，腰镰候小晴。秫材寒眼富，酒兴老涎生。便觉糟床注，还欣庾粟盈。新君钟瑞庆，旧俗迓升平。赛社鸡豚肯，迎神笳鼓鸣。支离自尊受粟，一饱愧斯氓。
歌丰年
作者：姜特立
朝代：宋

稔岁非常岁，时时雾雨并。
陂塘留夜月，涧谷泻秋声。
卧夹惊宵冷，披纱怯晓清。
水泉俱自足，阡陌更无争。
荷锸疏余浸，腰镰候小晴。
秫材寒眼富，酒兴老涎生。
便觉糟床注，还欣庾粟盈。
新君钟瑞庆，旧俗迓昇平。
赛社鸡豚具，迎神笳皷鸣。
支离徒受粟，一饱愧斯氓。
歌丰年
作者：姜特立
朝代：宋

稔岁非常岁，时时雾雨并。陂塘留夜月，涧谷泻秋声。卧裌惊宵冷，披纱怯晓清。水泉俱自足，阡陌更无争。荷锸疏馀浸，腰镰候小晴。秫材寒眼富，酒兴老涎生。便觉糟床注，还欣庾粟盈。新君钟瑞庆，旧俗迓升平。赛社鸡豚具，迎神笳鼓鸣。支离徒受粟，一饱愧斯氓。
歌豐年
作者：姜特立
朝代：宋

稔歲非常歲，時時霧雨并。
陂塘留夜月，澗谷瀉秋聲。
卧裌驚宵冷，披紗怯曉清。
水泉俱自足，阡陌更無爭。
荷鍤疏餘浸，腰鐮候小晴。
秫材寒眼富，酒興老涎生。
便覺糟床注，還欣庾粟盈。
新君鍾瑞慶，舊俗迓昇平。
賽社雞豚具，迎神笳皷鳴。
支離徒受粟，一飽愧斯氓。
此路
作者：姜特立
朝代：宋

今古皆从此路行，只有登长分早晚。我比侪辈得已多，送老生涯唯酒盏。
此路
作者：姜特立
朝代：宋
体裁：七言绝句

今古皆从此路行，只有短长分早晚。我比侪辈得已多，送老生涯唯酒盏。
此路
作者：姜特立
朝代：宋

今古皆從此路行，只有短長分早晚。
我比儕輩得已多，送老生涯唯酒盞。
歲在紹熙甲寅浙東西大旱旁連江淮至秋暴雨水發天目漂民廬浸禾稼而蘇常大歉小人趨利爭運衢婺穀粟順流而下日夜不止又去冬歲暮多雨連綿至春半未有晴意人情憂悶聊書數語以備采謠者至辭之工拙固所不計也乙卯仲春作
作者：姜特立
朝代：宋

去年數州旱，秋雨漂民廬。
今年復春霖，赤子憂爲魚。
不見日月旋，但見霰雪俱。
處者絕營爲，出者困泥塗。
近山不可樵，平地不得鉏。
有壤莫糞田，有火莫燒畬。
花木淡慘慘，麥苗冷踈踈。
張王階下苔，寒酸井邊蔬。
上天胡不仁，蒼生一何辜。
傳聞常潤間，流殍滿路衢。
鄞江禍尤酷，越山復何如。
米鄉已無積，山郡豈有餘。
小人急眼前，負販日夜趨。
只知利一己，豈暇卹里閭。
屈指至秋成，未可保無虞。
堯湯備先具，庶冀收桑榆。
歲暮月下有懷
作者：姜特立
朝代：宋

春事侵紅蕊，年光入白髭。
暖雲籠月夜，斜照放燈時。
羈宦元無味，清愁只有詩。
故山無百里，夢寐數歸期。
歲暮直舍感懷
作者：姜特立
朝代：宋

歲暮坐公館，永懷時序遷。
雪消殘臈外，春到蚤梅邊。
夜色侵烏鵲，年光送管絃。
無人同晤語，輸寫頼詩篇。
歲稔
作者：姜特立
朝代：宋

今歲稔熟收田禾，籠雞擔穀主人家。
農人時節一醉飽，擨𢶖起舞相喧譁。
歸山間舟中寄黄正言
作者：姜特立
朝代：宋

黑風吹雨亂雲奔，一舸浮家過別邨。
便有新凉生竹樹，更添清興集槃樽。
打篷點點催詩思，著面蕭蕭冷醉魂。
來日小溪山水活，一波盡是使君恩。
歸括蒼和楊嗣之吏部煙雨樓韻四首·其一
作者：姜特立
朝代：宋

誰發天慳得勝遊，佳名收拾更無留。
鄭虔祁岳今誰是，爲掃陰沈萬壑秋。
歸括蒼和楊嗣之吏部煙雨樓韻四首·其三
作者：姜特立
朝代：宋

絕唱從前恨未多，騷人墨客浪經過。
直須吏部楊夫子，始奈樓中煙雨何。
歸括蒼和楊嗣之吏部煙雨樓韻四首·其二
作者：姜特立
朝代：宋

幾重綠樹暗羅紈，多少空濛遠近山。
物色聯翩吟不斷，使君佳句玉連環。
歸括蒼和楊嗣之吏部煙雨樓韻四首·其四
作者：姜特立
朝代：宋

宴坐簾旌捲翠微，朝昏萬變發新姿。
錦囊莫怕嵐霏濕，带取風光入鳳池。
歸括蒼如山堂挈家出宅·其一
作者：姜特立
朝代：宋

今日如山堂，携家如逆旅。
爲誰十日留，南山看煙雨。
歸括蒼如山堂挈家出宅·其二
作者：姜特立
朝代：宋

且唱還鄉曲，初非衣錦衣。
不須華表望，丁令此時歸。
歸故園二首·其一
作者：姜特立
朝代：宋

向來叨趁內朝班，宮漏雞聲曉夢間。
今日身閒無一事，五年睡債一時還。
歸故園二首·其一
作者：姜特立
朝代：宋

坐叨厚廩傍吾家，此去吾家百里賒。
聖主恩深難報處，四時得看故園花。
歸故園二首·其二
作者：姜特立
朝代：宋

一去丹墀六換春，已將柴柵等簪紳。
雖無名節高當世，也是羊裘一故人。
歸故園二首·其二
作者：姜特立
朝代：宋

桃李歸來已半空，不堪春事去匆匆。
落紅猶自留連客，故向尊前舞晚風。
歸故園述懷呈唐伯憲·其一
作者：姜特立
朝代：宋

度柳依橋瞰淥波，緩尋花徑上松坡。
莫嫌去國謀身拙，却是歸田得計多。
舉世眩名甘汩沒，幾人聞健得婆娑。
便須和取歸來曲，收拾餘年老薜蘿。
歸故園述懷呈唐伯憲·其二
作者：姜特立
朝代：宋

三徑元須近，吾廬亦庶幾。
稍晴頻縱步，遇雨不愁歸。
夕暗兒篝火，晨饑婦餉炊。
棧羊遠可炙，櫪馬不須鞿。
引路犬先到，慣人禽嬾飛。
有時携曠士，把酒更論詩。
松露滴行帳，山風吹舞衣。
吾生身外足，此樂里中稀。
歎息游嵩館，前賢意重違。
歸老
作者：姜特立
朝代：宋

歸老得閒渾可事，最憐白傅更能詩。
舞餘歌罷賓朋去，八節灘頭醉卧時。
歸鄉二首·其一
作者：姜特立
朝代：宋

憶昔東坡老，曾吟陌上花。
我今歸故里，卉木正光華。
歸鄉二首·其二
作者：姜特立
朝代：宋

五十餘年別故山，今朝底事挈家還。
老來報本思宗祖，不爲豪夸里巷間。
水仙
作者：姜特立
朝代：宋

六出玉槃金屈卮，青瑶丛里出花枝。清香自信高群品，故与江梅相并时。
水仙
作者：姜特立
朝代：宋

六出玉槃金屈卮，青瑶丛里花四枝。清香自信高群品，故与江梅相并时。
水仙
作者：姜特立
朝代：宋

六出玉槃金屈巵，青瑶丛裏出花枝。
清香自信高羣品，故与江梅相并时。
水仙
作者：姜特立
朝代：宋

六出玉槃金屈巵，青瑶叢裏出花枝。
清香自信高羣品，故與江梅相並時。
水村
作者：姜特立
朝代：宋
体裁：五言绝句

一水泻寒玉，数峰罗翠屏。渔樵自来往，不悟落丹青。
水村
作者：姜特立
朝代：宋

一水瀉寒玉，數峰羅翠屏。
漁樵自來往，不悟落丹青。
水窠贈王元聘
作者：姜特立
朝代：宋

對此一拳石，便有滄洲趣。
可笑祖龍癡，轍環山海路。
贏得鮑魚腥，屬車無覓處。
何如蓬蓽人，低頭簷下住。
水窠赠王元聘
作者：姜特立
朝代：宋
体裁：古风

对此一拳石，便有沧洲趣。可笑祖龙痴，辙环山海路。赢得鲍鱼腥，属车无觅处。何如蓬荜人，低头檐下住。
永日
作者：姜特立
朝代：宋

永日静无聊，空庭散欝陶。
憩禽猜落果，乳雀趁飞毛。
永日
作者：姜特立
朝代：宋
体裁：五言绝句

永日静无聊，空庭散郁陶。憩禽猜落果，乳雀趁飞毛。
永日
作者：姜特立
朝代：宋

永日靜無聊，空庭散欝陶。
憩禽猜落果，乳雀趁飛毛。
江口阻風寄琅山衷老
作者：姜特立
朝代：宋

人間有浄境，咫尺不易通。
今朝解塵縛，始到天人宮。
疊嶂擁崔嵬，夏木鬰青葱。
白鳥巢半山，掩映畫圖中。
高低闢窗牖，綠陰翳芳叢。
境寂意自佳，坐久心彌空。
更茲主人賢，晤語禪味融。
歸途若有得，便欲超樊籠。
奈此塵緣深，蹤跡如驚鴻。
驅車出蘭若，俯首坐踈篷。
連日滯江干，風雨渺冥濛。
緬懷支道林，此會何時逢。
江口阻风寄琅山衷老
作者：姜特立
朝代：宋

人间有净境，咫尺不易通。今朝解尘缚，始到天人宫。叠嶂拥崔嵬，夏木郁青葱。白鸟巢半山，掩映画图中。高低辟窗牖，绿阴翳芳丛。境寂意自佳，坐久心尔空。更兹主人贤，晤语禅味融。归途若有得，便欲起樊笼。奈此尘缘深，踪迹如惊鸿。驱车出兰若，俯首坐疏篷。连日滞江干，风雨渺冥蒙。缅怀支道林，此会何时逢。
江口阻风寄琅山衷老
作者：姜特立
朝代：宋

人间有净境，咫尺不易通。今朝解尘缚，始到天人宫。叠嶂拥崔嵬，夏木郁青葱。白鸟巢半山，掩映画图中。高低辟窗牖，绿阴翳芳丛。境寂意自佳，坐久心弥空。更兹主人贤，晤语禅味融。归途若有得，便欲超樊笼。奈此尘缘深，踪迹如惊鸿。驱车出兰若，俯首坐疏篷。连日滞江干，风雨渺冥濛。缅怀支道林，此会何时逢。
江口阻风寄琅山衷老
作者：姜特立
朝代：宋

人间有浄境，咫尺不易通。
今朝解尘缚，始到天人宫。
迭嶂拥崔嵬，夏木鬰青葱。
白鸟巢半山，掩映画图中。
高低闢窗牖，绿阴翳芳丛。
境寂意自佳，坐久心弥空。
更兹主人贤，晤语禅味融。
归途若有得，便欲超樊笼。
奈此尘缘深，踪迹如惊鸿。
驱车出兰若，俯首坐踈篷。
连日滞江干，风雨渺冥蒙。
缅怀支道林，此会何时逢。
汪尚书挽章二首
作者：姜特立
朝代：宋

文章事业盖群工，盛世明良喜会同。千首歌诗如白傅，百篇秦议似宣公。贰师失道违中制，元帅基谋丧后功。二十年间遂高志，鸱夷一舸鉴湖东。
汪尚书挽章二首
作者：姜特立
朝代：宋

昔年宦路意相倾，四纪中间一寄声。
贤嗣登门如对面，新诗缄兴见输情。
安舆方拟来岩邑，急讣俄传上玉京。
叹息于今尠人物，短章吟罢泪沾缨。
汪尚书挽章二首
作者：姜特立
朝代：宋

昔年宦路意相倾，四纪中间一寄声。贤嗣登门如对面，新诗缄兴见输情。安舆方拟来岩邑，急讣俄传上玉京。叹息于今鲜人物，短章吟罢泪沾缨。文章事业盖群工，盛世明良喜会同。千首歌诗如白傅，百篇奏议似宣公。贰师失道违中制，元帅基谋丧后功。二十年间遂高志，鸱夷一舸鉴湖东。
汪尚书挽章二首·其一
作者：姜特立
朝代：宋

昔年宦路意相倾，四纪中间一寄声。贤嗣登门如对面，新诗缄兴见输情。安舆方拟来岩邑，急讣俄传上玉京。叹息于今鲜人物，短章吟罢泪沾缨。
汪尚书挽章二首·其二
作者：姜特立
朝代：宋

文章事业盖群工，盛世明良喜会同。千首歌诗如白傅，百篇奏议似宣公。贰师失道违中制，元帅基谋丧后功。二十年间遂高志，鸱夷一舸鉴湖东。
汪尚书輓章二首·其一
作者：姜特立
朝代：宋

昔年宦路意相倾，四纪中间一寄声。
贤嗣登门如对面，新诗缄兴见输情。
安舆方拟来岩邑，急讣俄传上玉京。
叹息于今尠人物，短章吟罢泪霑缨。
汪尚书輓章二首·其二
作者：姜特立
朝代：宋

文章事业盖羣工，盛世明良喜会同。
千首歌诗如白傅，百篇奏议似宣公。
贰师失道违中制，元帅基谋丧后功。
二十年间遂高志，鸱夷一舸鑑湖东。
汪尚書輓章二首·其一
作者：姜特立
朝代：宋

昔年宦路意相傾，四紀中間一寄聲。
賢嗣登門如對面，新詩緘興見輸情。
安輿方擬來巖邑，急訃俄傳上玉京。
歎息于今尠人物，短章吟罷淚霑纓。
汪尚書輓章二首·其二
作者：姜特立
朝代：宋

文章事業蓋羣工，盛世明良喜會同。
千首歌詩如白傅，百篇奏議似宣公。
貳師失道違中制，元帥基謀喪後功。
二十年間遂高志，鴟夷一舸鑑湖東。
沈約
作者：姜特立
朝代：宋

懷情既不盡，謚隠亦何疑。
截舌帝其怒，在天靈可欺。
沈约
作者：姜特立
朝代：宋
体裁：五言绝句

怀情既不尽，谥隐亦何疑。截舌帝其怒，在天灵可欺。
沈约
作者：姜特立
朝代：宋

怀情既不尽，谥隠亦何疑。
截舌帝其怒，在天灵可欺。
洗竹
作者：姜特立
朝代：宋

修篁君子性，枝蔓谩相妨。一自删除后，侁侁弟子行。
洗竹
作者：姜特立
朝代：宋

脩篁君子性，枝蔓謾相妨。
一自刪除後，侁侁弟子行。
洗竹
作者：姜特立
朝代：宋

脩篁君子性，枝蔓谩相妨。一自删除后，侁侁弟子行。
浣溪沙
作者：姜特立
朝代：宋

節序迴環已獻裘。不堪風葉夜鳴秋。寒螿吟露月階幽。蝸角虛名真誤我，蠅頭細字不禁愁。班超何日定封候。
浣溪沙
作者：姜特立
朝代：宋

节序回环已献裘。不堪风叶夜鸣秋。寒螀吟露月阶幽。蜗角虚名真误我，蝇头细字不禁愁。班超何日定封侯。
浣溪沙
作者：姜特立
朝代：宋

节序回环已献裘。不堪风叶夜鸣秋。寒＿吟露月阶幽。蜗角虚名真误我，蝇头细字不禁愁。班超何日定封侯。
浣溪沙·节序回环已献裘
作者：姜特立
朝代：宋
体裁：词

节序回环已献裘。
不堪风叶夜鸣秋。
寒螀吟露月阶幽。
蜗角虚名真误我，蝇头细字不禁愁。
班超何日定封候。
浪淘沙
作者：姜特立
朝代：宋

春事有來期。且喜春歸。問春何似去年時。報道今年春意好，隨分開眉。往事莫傷悲。光景如飛。十分潘鬢已成絲。幸是風流猶未減，且醉芳菲。
浪淘沙令
作者：姜特立
朝代：宋
体裁：词

春事有来期。且喜春归。问春何似去年时。报道今年春意好，随分开眉。往事莫伤悲。光景如飞。十分潘鬓已成丝。幸是风流犹未减，且醉芳菲。
海上獲捷禱於廟神王公方交鬬間賊桅忽倒赴水死者太半後請于朝賜額靈惠
作者：姜特立
朝代：宋

直駕樓船擣賊桅，金槃一擲萬人開。
何當爲奏褒封典，釃酒刲羊亦快哉。
海上获捷祷于庙神王公方交鬬间贼桅忽倒赴水死者太半后请于朝赐额灵惠
作者：姜特立
朝代：宋
体裁：七言绝句

直驾楼船捣贼桅，金槃一掷万人开。何当为奏褒封典，酾酒刲羊亦快哉。
海上获捷祷於庙神王公方交斗间贼桅忽倒赴水
作者：姜特立
朝代：宋

直驾楼船捣贼桅，金槃一掷万人开。
何当为秦褒封典，酾酒刲羊亦快哉。
海棠
作者：姜特立
朝代：宋

絢麗繁霞綵，熒煌瑞錦堆。
夜深疑睡去，日暖怕慵來。
海棠
作者：姜特立
朝代：宋

绚丽繁霞彩，荧煌瑞锦堆。
夜深疑睡去，日暖怕慵来。
海棠
作者：姜特立
朝代：宋
体裁：五言绝句

绚丽繁霞綵，荧煌瑞锦堆。夜深疑睡去，日暖怕慵来。
涧上
作者：姜特立
朝代：宋
体裁：五言绝句

晴蜻舞幽涧，水鹊立枯槎。予亦坐烟壑，有生俱有涯。
清閒
作者：姜特立
朝代：宋
体裁：七言绝句

清閒自是神仙福，不是神仙不得閒。我虽凡骨居尘世，十有三年守故山。
清閒
作者：姜特立
朝代：宋

清閒自是神仙福，不是神仙不得閒。
我雖凡骨居塵世，十有三年守故山。
渔舍
作者：姜特立
朝代：宋

渔舍时时须一到，水光山色净相亲。玉肌花貌不须替，自有阳台行雨人。
渔舍
作者：姜特立
朝代：宋

渔舍时时须一到，水光山色浄相亲。
玉肌花貌不须替，自有阳台行雨人。
渔舍
作者：姜特立
朝代：宋
体裁：五言律诗

渔舍枕沧湾，如游赤壁间。羡鱼虽迹似，匪钓却心閒。松古龙千尺，溪清玉一环。无人相伴醉，沙觜弄潺湲。
渔舍感秋
作者：姜特立
朝代：宋
体裁：五言绝句

小筑瞰清流，人閒境更幽。蒹葭寒带水，蟋蟀静吟秋。
渔舍新成
作者：姜特立
朝代：宋
体裁：七言律诗

旋规渔舍傍溪山，山转溪回翠竹间。閒看羽觞行诘曲，戏拈竿线弄潺湲。浮家不入分风浦，归棹休寻落照湾。谩说五湖烟浪好，几人险处得心閒。
渔舍新成
作者：姜特立
朝代：宋

旋规渔舍傍溪山，山转溪迴翠竹间。
閒看羽觞行诘曲，戏拈竿綫弄潺湲。
浮家不入分风浦，归棹休寻落照湾。
谩说五湖烟浪好，几人险处得心閒。
渡淮喜而有作
作者：姜特立
朝代：宋
体裁：五言律诗

船过淮南岸，心如已到家。何常异风景，正尔辨戎华。病体辞深辙，征衣脱旧沙。江南即仙国，何必上星槎。
渡淮喜而有作
作者：姜特立
朝代：宋

船過淮南岸，心如已到家。
何常異風景，正爾辨戎華。
病體辭深轍，征衣脫舊沙。
江南即仙國，何必上星槎。
游三岩
作者：姜特立
朝代：宋
体裁：七言律诗

一见便非凡世界，恍然兜率化成宫。未分混沌天无巧，已凿谽谺鬼有功。百尺飞泉晴亦雨，四时阴穴夜吹风。莫将俗驾污仙境，明日红尘在眼中。
游三岩
作者：姜特立
朝代：宋

一见便非凡世界，恍然兜率化成宫。未分混沌天无巧，已凿谽谺鬼有功。百尺飞泉晴亦雨，四时阴穴夜吹风。莫将俗驾污仙境，明日红法在眼中。
游叶丞相园有感
作者：姜特立
朝代：宋

费尽心灵用尽功，林间台榭巧玲珑。可怜花木无愁思，不见主人依旧红。功成三径欲归休，结束池亭处处幽。花木成时春更好，如何不作百年留。
游叶丞相园有感·其一
作者：姜特立
朝代：宋
体裁：七言绝句

费尽心灵用尽功，林间台榭巧玲珑。可怜花木无愁思，不见主人依旧红。
游叶丞相园有感·其二
作者：姜特立
朝代：宋
体裁：七言绝句

功成三径欲归休，结束池亭处处幽。花木成时春更好，如何不作百年留。
游葉丞相園有感·其一
作者：姜特立
朝代：宋

費盡心靈用盡功，林間臺榭巧玲瓏。
可憐花木無愁思，不見主人依舊紅。
游葉丞相園有感·其二
作者：姜特立
朝代：宋

功成三徑欲歸休，結束池亭處處幽。
花木成時春更好，如何不作百年留。
游赤松小桃源
作者：姜特立
朝代：宋
体裁：七言绝句

仙山千叠拥云屏，行到桃源境更清。坐久令人思谢傅，欠渠低唱两三声。
游赤松小桃源
作者：姜特立
朝代：宋

仙山千疊擁雲屏，行到桃源境更清。
坐久令人思謝傅，欠渠低唱兩三聲。
游赤松小桃源
作者：姜特立
朝代：宋

仙山千迭拥云屏，行到桃源境更清。
坐久令人思谢傅，欠渠低唱两三声。
游鼓山喝水岩
作者：姜特立
朝代：宋

昔闻鼓山名，未到鼓山寺。
胜游不易得，一失恐难值。
今朝忽勇猛，便作入山计。
虽无济胜具，尚可策疲致。
松下止呵导，山前屏车骑。
仰窥白云峰，俯蹑青螺髻。
半天开佛刹，杰阁照金翠。
路穷两崖间，巨石擘元气。
何年泻白虹，一喝回狂势。
冲波落山后，余务泄厚地。
山灵畏定力，仙鬼吝幽閟。
至今千仞底，不见波流驶。
寻师水倒回，卓锡泉涌沸。
异事惊倒人，此理本无二。
亭边数苍石，刻画几大字。
顾怜身后名，惨戚当时意。
茫茫千万古，存灭可胜记。
灰劫同一尽，要自济儿戏。
不知生前酒，对石聊一醉。
醉到无何乡，却就僧床睡。
游鼓山喝水岩
作者：姜特立
朝代：宋

昔闻鼓山名，未到鼓山寺。胜游不易得，一失恐难值。今朝忽勇猛，便作入山计。虽无济胜具，尚可策疲致。松下止呵导，山前屏车骑。仰窥白云峰，俯蹑青螺髻。半天开佛刹，杰阁照金翠。路穷两崖间，巨石擘元气。何年泻白虹，一喝回狂势。冲波落山后，馀力泄厚地。山灵畏定力，仙鬼吝幽閟。至今千仞底，不见波流驶。寻师水倒回，卓锡泉涌沸。异事惊倒人，此理本无二。亭边数苍石，刻画几大字。顾怜身后名，惨戚当时意。茫茫千万古，存灭可胜记。灰劫同一尽，要自济儿戏。不如生前酒，对石聊一醉。醉到无何乡，却就僧床睡。
游鼓山喝水岩
作者：姜特立
朝代：宋

昔闻鼓山名，未到鼓山寺。
胜游不易得，一失恐难值。
今朝忽勇猛，便作入山计。
虽无济胜具，尚可策疲致。
松下止呵导，山前屏车骑。
仰窥白云峰，俯蹑青螺髻。
半天开佛剎，杰阁照金翠。
路穷两崖间，巨石擘元气。
何年泻白虹，一喝回狂势。
衝波落山后，余力泄厚地。
山灵畏定力，仙鬼吝幽閟。
至今千仞底，不见波流驶。
寻师水倒回，卓锡泉涌沸。
异事惊倒人，此理本无二。
亭边数苍石，刻画几大字。
顾怜身后名，惨戚当时意。
茫茫千万古，存灭可胜记。
灰劫同一尽，要自济儿戏。
不如生前酒，对石聊一醉。
醉到无何乡，却就僧床睡。
游鼓山喝水巖
作者：姜特立
朝代：宋

昔聞鼓山名，未到鼓山寺。
勝游不易得，一失恐難值。
今朝忽勇猛，便作入山計。
雖無濟勝具，尚可策疲致。
松下止呵導，山前屏車騎。
仰窺白雲峰，俯躡青螺髻。
半天開佛剎，傑閣照金翠。
路窮兩崖間，巨石擘元氣。
何年瀉白虹，一喝回狂勢。
衝波落山後，餘力泄厚地。
山靈畏定力，仙鬼吝幽閟。
至今千仞底，不見波流駛。
尋師水倒回，卓錫泉湧沸。
異事驚倒人，此理本無二。
亭邊數蒼石，刻畫幾大字。
顧憐身後名，慘戚當時意。
茫茫千萬古，存滅可勝記。
灰劫同一盡，要自濟兒戲。
不如生前酒，對石聊一醉。
醉到無何鄉，却就僧床睡。
湖光为刘庆远作也
作者：姜特立
朝代：宋
体裁：五言排律

湖水浸坤轴，湖光混太清。风来縠纹起，夜静镜奁平。初讶琉璃软，还疑组练横。微茫连泽国，潋滟蹙寒汀。破碎翻千月，泓澄印万星。雨来添点缀，日射斗晶荧。桥影虹垂涧，杉阴幕覆亭。鱼跳全荐玉，山卧半沈青。小泛依吴榜，长谣任楚萍。挤排李白醉，勾引屈原醒。暇日宜呼客，平时好濯缨。吟哦万景集，未足称诗情。
湖光为刘庆远作也
作者：姜特立
朝代：宋

湖水浸坤轴，湖光混太清。风来谷纹起，夜静镜奁平。初讶琉璃软，还疑组练横。微茫连泽国，潋滟蹙寒汀。破碎翻千月，泓澄印万星。雨来添点缀，日射斗晶荧。桥影虹垂涧，杉阴暮覆亭。鱼跳全荐玉，山卧半沈青。小泛依吴傍，长谣任楚萍。挤排李白醉，勾引屈原醒。暇日宜呼客，平时好濯缨。吟哦万景集，未足称诗情。
湖光爲劉慶遠作也
作者：姜特立
朝代：宋

湖水浸坤軸，湖光混太清。
風來縠紋起，夜靜鏡奩平。
初訝琉璃軟，還疑組練橫。
微茫連澤國，瀲灩蹙寒汀。
破碎翻千月，泓澄印萬星。
雨來添點綴，日射鬭晶熒。
橋影虹垂澗，杉陰幕覆亭。
魚跳全薦玉，山卧半沈青。
小泛依吳榜，長謠任楚萍。
擠排李白醉，勾引屈原醒。
暇日宜呼客，平時好濯纓。
吟哦萬景集，未足稱詩情。
满公临老种松志可尚也梅山老人为说小偈
作者：姜特立
朝代：宋
体裁：偈颂

满公种松何太痴，急景尚作千年期。安得雷风一夜拔千尺，与汝同看龙蛇舞月时。
满庭芳
作者：姜特立
朝代：宋
体裁：词

丹染吴枫，青环越岫，镜天霁色凝鲜。
华堂珊珮，非务拥神仙。
天遣澄清海岳，亲曾授黄石奇编。
兴王略，智名俱泯，功业妙难言。
翩翩。
真迥立，香飘绣衮，色映貂蝉。
有清诗千首，美酒如川。
长与嫦娥共约，放冰轮，今夕先圆。
中秋月，从今屈指，更借一千年。
满庭芳（寿曾两府）
作者：姜特立
朝代：宋
体裁：词

丹染吴枫，青环越岫，镜天霁色凝鲜。华堂珊佩，非务拥神仙。天遣澄清海岳，亲曾授黄石奇编。兴王略，智名俱泯，功业妙难言。翩翩。真迥立，香飘绣衮，色映貂蝉。有清诗千首，美酒如川。长与嫦娥共约，放冰轮，今夕先圆。中秋月，从今屈指，更借一千年。
满江红·听说梅山
作者：姜特立
朝代：宋
体裁：词

听说梅山，一邱内、深藏曲折。
过醒心桥下，水光清彻。
迤逦跻攀登翠岭，沈沈烟壑千峰列。
更小亭、风露逼华堂，荷香发。
歌声动，云横阕。
舞腰转，风回雪。
正良辰美景，众宾欢悦。
老子中间聊笑傲，酒行莫放觥筹歇。
愿此生、长似钓璜公，添华发。
满江红·己未生朝
作者：姜特立
朝代：宋
体裁：词

听说梅山，一丘内、深藏曲折。过醒心桥下，水光清彻。迤逦跻攀登翠岭，沉沉烟壑千峰列。更小亭、风露逼华堂，荷香发。歌声动，云横阙。舞腰转，风回雪。正良辰美景，众宾欢悦。老子中间聊笑傲，酒行莫放觥筹歇。愿此生、长似钓璜公，添华发。
满江红·己未生朝
作者：姜特立
朝代：宋

听说梅山，一邱内、深藏曲折。过醒心桥下，水光清彻。迤逦跻攀登翠岭，沈沈烟壑千峰列。更小亭、风露逼华堂，荷香发。歌声动，云横阙。舞腰转，风回雪。正良辰美景，众宾欢悦。老子中间聊笑傲，酒行莫放觥筹歇。愿此生、长似钓璜公，添华发。
满江红·辛酉生朝
作者：姜特立
朝代：宋
体裁：词

小小华堂，朱栏外、乱山如簇。更云中仙掌，一峰高矗。南极老人呈瑞处，丙丁躔次光相烛。又谁知、堂上有闲人，无拘束。宾朋至，须歌曲。风月好，纷丝竹，都不管、世间是非荣辱。屈指如今侪辈少，几人老后能知足。问此身、何地寄生涯，唯松菊。
满江红（己未生朝）
作者：姜特立
朝代：宋

听说梅山，一邱内、深藏曲折。过醒心桥下，水光清彻。迤逦跻攀登翠岭，沈沈壑千峰列。更小亭、风露逼华堂，荷香发。歌声动，云横阙。舞腰转，风回雪。正良辰美景，众宾欢悦。老子中间聊笑傲，酒行莫放觥筹歇。愿此生、长似钓璜公，添华发。
满江红（辛酉生朝）
作者：姜特立
朝代：宋
体裁：词

小小华堂，朱阑外、乱山如簇。更云中仙掌，一峰高矗。南极老人呈瑞处，丙丁躔次光相烛。又谁知、堂上有闲人，无拘束。宾朋至，须歌曲。风月好，纷丝竹，都不管、世间是非荣辱。屈指如今侪辈少，几人老后能知足。问此身、何地寄生涯，唯松菊。
滿公臨老種松志可尚也梅山老人爲說小偈
作者：姜特立
朝代：宋

滿公種松何太癡，急景尚作千年期。
安得雷風一夜拔千尺，與汝同看龍蛇舞月時。
滿庭芳
作者：姜特立
朝代：宋

丹染吳楓，青環越岫，鏡天霽色凝鮮。華堂珊珮，非務擁神仙。天遣澄清海嶽，親曾授黃石奇編。興王略，智名俱泯，功業妙難言。翩翩。真迥立，香飄繡袞，色映貂蟬。有清詩千首，美酒如川。長與嫦娥共約，放冰輪，今夕先圓。中秋月，從今屈指，更借一千年。
漁舍
作者：姜特立
朝代：宋

漁舍時時須一到，水光山色浄相親。
玉肌花貌不須替，自有陽臺行雨人。
漁舍
作者：姜特立
朝代：宋

漁舍枕滄灣，如游赤壁間。
羨魚雖迹似，匪釣却心閒。
松古龍千尺，溪清玉一環。
無人相伴醉，沙觜弄潺湲。
漁舍感秋
作者：姜特立
朝代：宋

小築瞰清流，人閒境更幽。
蒹葭寒带水，蟋蟀靜吟秋。
漁舍新成
作者：姜特立
朝代：宋

旋規漁舍傍溪山，山轉溪迴翠竹間。
閒看羽觴行詰曲，戲拈竿綫弄潺湲。
浮家不入分風浦，歸棹休尋落照灣。
謾說五湖烟浪好，幾人險處得心閒。
潘夫人挽章
作者：姜特立
朝代：宋

登堂曾拜太夫人，秀伟端方迥不群。为子求官因白屋，有孙擢第自青云。身兼富寿人应少，眼见为玄世罕闻。已被荣封犹未已，更年褒赠贲新坟。
潘夫人挽章
作者：姜特立
朝代：宋

登堂曾拜太夫人，秀伟端方迥不群。为子求官因白屋，有孙擢第自青云。身兼富寿人应少，眼见曾玄世罕闻。已被荣封犹未已，更看褒赠贲新坟。
潘夫人輓章
作者：姜特立
朝代：宋

登堂曾拜太夫人，秀伟端方迥不羣。
为子求官因白屋，有孙擢第自青云。
身兼富寿人应少，眼见曾玄世罕闻。
已被荣封犹未已，更看褒赠贲新坟。
潘夫人輓章
作者：姜特立
朝代：宋

登堂曾拜太夫人，秀偉端方迥不羣。
爲子求官因白屋，有孫擢第自青雲。
身兼富壽人應少，眼見曾玄世罕聞。
已被榮封猶未已，更看褒贈賁新墳。
潘德久永嘉佳士也聞其能詩久矣而不我過僕一日以小詩挑之遂携古風見訪次韵奉答
作者：姜特立
朝代：宋

聞名渴見面，未合長相思。
紛紛數來人，誰契此心期。
識公恨不早，委刺方嫌遲。
正欲我輩人，共此一段奇。
良賈雖深藏，有寶人得知。
被褐既懷玉，脫囊可無錐。
聊將一縷麻，換此五色絲。
曲意相假借，仁衷恕嘲嗤。
子懷諒已伸，我慚亦自貽。
此道久凋喪，相從當在茲。
潘德久永嘉佳士也闻其能诗久矣而不我过仆一
作者：姜特立
朝代：宋

闻名渴见面，未合长相思。纷纷数来人，谁契此心期。识公恨不早，委刺方嫌迟。正欲我辈人，共此一段奇。良贾虽深藏，有宝人得知。袍褐既怀玉，脱囊可无锥。聊将一缕麻，换此五色丝。曲意相假借，仁衷恕嘲嗤。子怀谅已伸，我惭亦自贻。此道久凋丧，相从当在兹。
潘德久永嘉佳士也闻其能诗久矣而不我过仆一日以小诗挑之遂携古风见访次韵奉答
作者：姜特立
朝代：宋
体裁：古风

闻名渴见面，未合长相思。纷纷数来人，谁契此心期。识公恨不早，委刺方嫌迟。正欲我辈人，共此一段奇。良贾虽深藏，有宝人得知。被褐既怀玉，脱囊可无锥。聊将一缕麻，换此五色丝。曲意相假借，仁衷恕嘲嗤。子怀谅已伸，我惭亦自贻。此道久凋丧，相从当在兹。
潘提属拱翠楼
作者：姜特立
朝代：宋

拱翠千峯列髻鬟，危楼百尺破天悭。
九霄星斗朱栏外，万井人家绿树间。
水势大江横北固，地形小鲁望东山。
何当幞被从君住，借我时时豁醉颜。
潘提属拱翠楼
作者：姜特立
朝代：宋

拱翠千峰列髻鬟，危楼百尺破天悭。九霄星斗朱栏外，万井人家绿树间。水势大江横北固，地形小鲁望东山。何当补被从君住，借我时时豁醉颜。